Veliki mesečni horoskop za Septembar 2019\nPredstavljamo vam naš mesečni horoskop za Septembar 2019 i saznajte sta vas ocekuje u narednom periodu.\nTokom mesečnog perioda koji je pred vama, možete očekivati snažne podsticajne aspekte ali isto tako biće dana kada će Vaša energija biti u padu i kada ćete malo više pažnje morati da posvetite Vašem zdravlju.\nStelijum čak četiri planete u vašem 6. polju horoskopa već na početku ovog meseca donosi pojačane aktivnosti i dešavanja u poslovnoj sferi vašeg života. Trigon vladara 6. kuće sa Uranom tokom prvih sedam dana pruža sjajne mogućnosti za dodatno usavršavanje. Edukacija je ono što vam je potrebno i što može predstavljati snažan podsticaj za dalji poslovni napredak. Venera, koja je svoje mesto pronašla takođe u vašoj 6. kući, podstaknuta povoljnim aspektima od strane Saturna tokom prve polovine septembra meseca nagoveštava jednu vrstu pomoći ili podrške od strane jedne uticajne ženske osobe. Ovaj vid podrške je nešto što ste dugo očekivali i što sada bez oklevanja morate da iskoristite. Zbog istovremenog kvadrata Venere sa Jupiterom veoma je važno da budete umereni, da ne požurujete stvari i ne očekuje nešto što ipak u ovom trenutku nije u domenu vaših mogućnosti. Druga polovina meseca ne donosi izrazito povoljne aspekte i zbog toga je važno da se usmerite na svakodnevne aktivnosti i radite na onome što ste započeli tokom proteklih nedelja bez pokretanja nekih novih projekata.\nNajpovoljniji aspekt na ljubavnom planu posebno za slobodne pripadnike ovog zodijačkog znaka odigraće se u periodu od 6. do 14. septembra kada postoje i više nego sjajni izgledi za ostvarenje na ljubavnom planu. Postoje veliki izgledi da vašu pažnju privuče nešto starija osoba od vas. Početak ljubavne veze u navedenom periodu može vas učiniti veoma srećnom i ispunjenom osobom. Nešto izazovniji aspekti očekuju zauzete ovnove. Iskušenja u vidu prevare i neiskrenosti prema partneru tokom prvih deset dana septembra mogu veoma negativno uticati a vaš dalji odnos.\nU periodu od 14. do 24. septembra obratite pažnju na vaše zdravlje. Mogući su problemi sa tečnostima u organizmu. Izbegavajte velike fizičke napore, kao i alkohol i gazirana pića i nastoje da unosite što više vode u vaš organizam.\nVenera, vaš vladara do 15. septembra boravi upravo u vašem polju ljubavi. Dinamičan periodu je pred vama zbog čega možete očekivati mnogo novih prilika ali i iskušenja kada su emocije i strasti u pitanju.\nSeptembar mesec je period kada se svi polako vraćamo svakodnevnim poslovnim obavezama a ovog puta za vas to može bit posebno značajno. Akcenat jeste stavljen na vaše poslovne aktivnosti i ako budete usmereni na tu sferu vašeg života možete očekivati konkretne i opipljive poslovne rezultate. Vaš vladar a istovremeno i vladar polja rada, tokom prvih sedam dana formira trigon sa Saturnom, što otvara priliku za jednu trajniju stabilizaciju na poslovnom planu. Ako ste bez posla, početak istog tokom navedenog perioda može biti veoma uspešna i produktivan za Vas. Podrška drugih ljudi u ovom periodu neće izostati i zato ne oklevajte da istu i potražite. I pored toga iskušenja neće izostati i zato je veoma važno da sami veoma dobro procenite šta je ono što je najbolje za vas jer će biti i onih koji će na neki način želeti da iskoriste vaše znanje i mogućnosti. Posebno povoljan period, već od sredine septembra meseca, očekuje bikove čiji je posao vezan za rad sa decom, trgovinu, komunikacije ili transport. Ako se tokom samog početka meseca usmerite na one prave stvari, na ono u čemu ste najbolji, očekujte značajan napredak već tokom druge polovine tekućeg meseca.\nSunce, Merkur, Mars i naravno Venera nalaze se upravo u vašem polju ljubavi zbog čega prve dve nedelje donose mnogo dešavanja u tu sferu vašeg života. Imaćete pregršti izbora posebno ako ste slobodni a neka ljubavna dešavanja mogu biti povezana i sa vašim poslovnim aspektom. Preplitanje poslovnih i ljubavnih aspekata mogu vam ovaj mesec učiniti veoma zanimljivim i dinamičnim ali ipak pokušajte koliko god je to moguće da odvojite emocije od posla. Ako ste već u vezi, jedan krizni period od 25. do kraja meseca može doneti poteškoće u vaš odnos. Sledi aspekt koji će vas naterati da razmislite da li je veza u kojoj se nalazite zapravo ono što vi želite.\nProblemi sa zglobovima ali i zubima mogući su tokom poslednje nedelje ovog mesečnog perioda. Poseban oprez za bikove koji imaju hronične zdravstvene probleme. Ne zaboravite, pored svega, zdravlje vam mora biti u prvo planu.\nPorodica, dom, rešavanje stambenog pitanja, pitanja vezana za decu, potomstvo samo su neke od naglašenih sfera na početku ovog mesečnog perioda. Vreme i energija usmereni u tom pravcu mogu doneti ostvarenje mnogih želja i ambicija u tom segmentu vašeg života.\nKonjukcija Sunca i Marsa već od 2. septembra donosi neku novu energiju u vaš poslovni život. Pored naglašenih ambicija koje će krasiti vašu ličnost tu su i neke nove poslovne prilike. Rad na proširenju trenutnih poslovnih aktivnosti i projekata je ono na čemu treba da radite već na samom startu ovog mesečnog perioda. Veoma je važno da iskoriste energije koje su sada aktuelne jer iste nažalost neće potrajati dugo i zbog toga je važno da ne oklevate ni trenutak. Neke nove ponude dopreće do vas i ako iste krenete odmah da razmatrate videćete da one zaista nisu zanemarljive. Važno je naglasiti da budete posebno oprezni, čak i da izbegavate neke nove dogovore kao i potpisivanje dokumenata u period od 10. do 17. septembra kada postoje izgledi da neka obećanja prema vama na kraju ne budu ispunjena. I dalje, uporno retrogradno kretanje vašeg vladara 10. kuće može stvoriti utisak da se stvari ne odvijaju onako kako vi želite, da sve to ide nekako usporeno ali ako naučite da budete strpljivi (što baš i nije vaša vrlina) videćete da će rezultati na kraju ipak biti na zavidnom nivou.\nTokom prve polovine meseca neće biti nekih značajnih dešavanja na ljubavnom planu što vas zapravo samo navodi na to da treba da se usmerite na neke druge sfere vašeg života, prvenstveno na posao. Ipak, kada već 15. septembra Venera i Merkur uđu u znak Vage, vaše 5. polje polako se otvaraju neke nove opcija i na emotivnom planu. Jedno značajno poznanstvo već na samom početku navedenog perioda probudiće leptiriće u vašem stomaku. Ako budete nastojali da novo poznanstvo što više produbljujete izgledi za ostvarenje ljubavne veze zaista nisu mali.\nSam početak meseca ne ukazuje na bilo kakve zdravstvene poteškoće, čak i ako već imate problem takve prirode izvesna je stabilizacija. Umerenost u svemu, pa čak i u radu posebno sredinom meseca kada će biti formiran kvadrat Jupitera i Marsa biće ključna za vaše dobro zdravlje.\nNakon retrogradnog kretanja Jupitera u vašoj 6. kući konačno počinjete da osećate sve njegove blagodeti koje su vam na neki način u proteklom periodu bile uskraćene. Iskoristite mesec koji je pred vama i krenite u ostvarenje svega onoga što je za vas trenutno najveći prioritet.\nBoravak Marsa u vašoj 3. kući horoskopa naglasak stavlja na sve poslove koji su u vezi sa komunikacijama, transportom i trgovinom. Ako se bavite nekim od navedenih poslova možete očekivati značajan pomak tokom prve dve nedelje septembra meseca. Takođe, promena posla u ovom periodu za mnoge pripadnike ovog znaka može biti veoma produktivna i uspešna posebno u period od 9. do 13. septembra. Svaki novi ugovor u ovom periodu ide u vašu korist. Kako nije uvek sve onako kako bi mi želeli upozoriće vas jedan aspekt koji će biti formiran od 13. do 16. septembra kada će biti potrebno da budete veoma oprezni posebno prilikom donošenja nekih značajnih poslovnih odluka. Bilo kakve promena u navedenom periodu neće doneti očekivane promene i rezultate. U svakom slučaju to je jedan veoma kratak vremenski period i sve što vam je u tom trenutku potrebno jeste strpljenje. Sam kraj meseca može doneti neke neočekivane promene nakon kojih ćete morati da se prilagođavate novonastaloj situaciji gde ćete ipak nakon izvesnog vremena shvatiti da su promene bile neminovne a sve u cilju vašeg kvalitetnijeg angažovanja na poslovnom planu.\nSlobodni rakovi već na samom početku meseca mogu započeti jedno novu ljubavnu romansu i to na jedan veoma zanimljiv čak nesvakidašnji način. Ako planirate neko putovanje, tokom prvih nedelju dana septembra meseca, u emotivnom smisli se možete veoma prijatno iznenaditi. Zauzeti pripadnici ovog zodijačkog znaka doneće neke važne zajedničke odluke koje će imati pozitivna uticaj na zajedničku budućnost. Ono što je ključno u svemu jeste da morate po svaku cenu u tom smislu pronaći kompromis jer neslaganje u planovima i idejama može imati veliki uticaj u negativnom smislu.\nTokom prethodnih nekoliko nedelja pa i meseci često ste bili suočeni sa određenim zdravstvenim poteškoćama što je veoma negativno uticalo i na ostale sfere vašeg života. Situacija se u tom smislu konačno vidno popravlja što će vam svakako doneti veliko olakšanje.\nUsmerite se na finansije! Stelijum planeta tokom prve dve nedelje ovog meseca u vašoj 2. kući horoskopa pruža mnoge nove opcije za neke nove poduhvate i prilike u cilju da poboljšate svoje finansijsko stanje.\nPosao i finansije su svakako usko povezani što znači da period koji je pred vama otvara neke nove opcije, prilike za ostvarenje na poslovnom planu što će svakako veoma pozitivno uticati i na vaše finansije. Saturn koji boravi u vašem polju rada je i dalje u retrogradnom kretanju što vas svakako stavlja pred mnoga iskušenja ali upornošću i snalažljivošću sada svakako možete ostvariti dobre rezultate i dobru osnovicu za naredni period. Možda je ovo pravo vreme za radikalne promene, možda je vreme da neke stvari promenite iz korena a neka čak i napustite a sve u cilju ostvarenja nekih novih, mnogo uspešnijih poslovnih poduhvata. Već na samom početku meseca biće formiran trigon Venere iz vaše 2. kuće gde Venera istovremeno vlada vašim poljem karijere sa Saturnom koji vlada i boravi u vašoj 6. kući što zapravo i jeste aspekt, okidač za neke nove, kvalitetne poslovne poduhvate. Razmislite o tome. Ne oklevajte i iskoristite svoju snalažljivost, upornost pa šarm kako bi došli do željenih rezultata. Savet je da nikako na posustajete pred bilo kakvim iskušenjem, problemom i imajte na umu da vas Saturn na taj način samo proverava nakon čega je spreman da vas ipak bogato nagradi.\nPolje ljubavi vam je otvoreno. Jupiter u tom polju konačno donosi onu pravu, dugo očekivani energiju. Ako ste u dužoj emotivnoj vezi pred vama je period kada ćete početi ozbiljno da razmišljate o tome da vašu vezu podignete na jedan viši nivo da je na bilo koji način konačno ozvaničite. Ako ste slobodni a gajite osećanja prema nekoj osobi izbegavajte da svoja osećanja iskazujete u period od 6. do 14. septembra jer postoji opasnost da vaše namere ne budu shvaćene na pravi način. Sa druge strane najpovoljniji period da nekome priđete sa svojim iskrenim namerama jeste tokom poslednjih pet dana tekućeg meseca.\nProblemi sa respiratornim organima mogući su tokom poslednje nedelje septembra meseca. Čuvajte se, i imajući ovo u vidu pokušajte već od sedine meseca da delujete preventivno.\nSeptembar je mesec vaše vladavine. Sve do 22. septembra Sunce boravi u vašem znaku i daje vam neku posebnu energiju, pojačane ambicije na svim poljima života. Pored toga tu su i Venera, Merkur, Mars... dinamičan mesečni period očekuje rođene u znaku Device.\nVeć od 1. septembra očekuju vas zanimljiva dešavanja. Naime, Merkur je u trigonu sa Uranom gde su obe planete povezane sa vašim poslovnim aspektom. Velike, možda čak i neočekivane promene naziru se tokom ovog meseca. Neke od njih ste pokrenuli još tokom prethodnog perioda i sada konačno možete očekivati njihovu kulminaciju. Ako ipak još uvek niste ništa pokrenuli sada je pravi trenutak za takve aktivnosti. Pripadate grupi znakova koji tokom ovog meseca imaju najviše prilika i mogućnosti za lični napredak a koji je u uskoj vezi sa velikim promenama. Vaš posao može dobiti jednu sasvim novu dimenziju. Za mnoge device promene mogu biti vezane i za polje inostranstva što znači da su dobre prilike da se takav proces sada pokrene ili čak ako je to već pokrenuto dođe i do same realizacije. Sve će se to naravno povoljno odraziti i na vaše finansije što će biti osetno već pred sam kraj tekućeg meseca. Veoma je važno da budete spremni na rizik i na to da prihvatite neke novine na koje do sada možda niste navikli.\nMožda tokom ovog meseca nećete imati baš mnogo vremena ni volje da se usmerite na sferu ljubavi. Aspekti ne nagoveštavaju neka značajna dešavanja ili promene a shodno vašem trenutnom emotivnom statusu. Za slobodne device izvesne su kratkotrajne avanture tokom druge polovine meseca ali za sada bez naznaka za neko trajnije i dublje emotivno vezivanje. Poslovne promene zahtevaće malo drugačiju, novu organizaciju za pripadnike ovog znaka koji su u braku.\nSunce u vašem znaku garantuje vitalnost i dobro zdravlje tokom prve tri nedelje ovog meseca. Tokom poslednje nedelje možete se suočiti sa padom koncentracije a umor je ono što vas konačno može sustići i zato je važno da svoje dnevne aktivnosti pravilno uskladite kako bi imali dovoljno vremena i za odmor.\nPočetak meseca iskoristite kao bi još malo odmorili, kako bi skupili energiju koja će vam biti potrebna tokom druge polovine meseca kada vas očekuje dosta poslovnih ali i privatnih iskušenja. Ne brinite, sve je to u cilju prevazilaženje problema što će u jednom trenutku doneti rezultate na koje možete biti ponosni.\nStelijum planeta u vašoj 12. kući do polovine meseca ne ukazuje na neke značajne prilike i mogućnosti da napravite bilo kakve velike promene koje bi mogle pozitivno uticati kako na posao tako i na ostale sfera vašeg života. Prosto morate da se naoružate sa još malo strpljenja da rešavate neke probleme koji vas jednostavno koče, kako bi u bilo kom smislu krenuli dalje. Prve dve nedelje ovog meseca prihvatite kao period koji je još potreban za pripremu i planiranje onih aktivnosti koje želite da ostvarite u narednom periodu a za šta ćete polako početi da dobijate prilike i mnogo bolje okolnosti već tokom druge polovine septembra meseca. Izvesno je da morate rešiti i neke zaostale finansijske transakcije za šta će vam se sredinom meseca ukazati prilika i to uz pomoć jedne vama bliske osobe. Sam septembar mesec možda ne ukazuje na neke velike poslovne poduhvate i promene ali se rešavanje tekućih problema svakako nazire u narednih trideset dana.\nKada 15. septembra Venera i Merkur uplove u vaš znak doneće i jednu potpuno novu energiju na ljubavnom planu. Ako ste slobodni nikako nemojte zanemariti jedno novo poznanstvo koje vam ovaj aspekt može doneti. Kako vreme bude odmicalo a vaše druženje sa tom osobom postane intenzivno u jednom trenutku možete shvatiti da tu postoji i nešto više od samog prijateljstva. Bez obzira kojeg ste pola ne oklevajte da kada osetite da je pravi trenutak pokažete svoja osećanja jer će sam razvoj ovog odnosa u velikoj meri zavisti od vas. Ako ste u vezi ili braku sredinom meseca vaša očekivanja od partnera mogu biti nerealna i zato je veoma važno da pokušate da u tom smislu budete umereni kako ne bi ugrozili vaš odnos.\nPrve tri nedelje ovog meseca predstavljaju period u kome morate biti posvećeni sebi i svom zdravlju. Odmor vam je preko potreban. Ako već imate nekih zdravstvenih problema budite odgovorni, pridržavajte se terapije jer to je jedini prav put do vitalnog i dobrog zdravlja koje će vam u narednom periodu biti veoma potrebno.\nOstvarenje poslovnog partnerstva tokom ovog meseca može vam doneti značajan pomak u poslovnoj karijeri. Kako poslovna tako i emotivna partnerstva mogu obeležiti period koji je pred vama.\nAko radite u nekoj firmi, preduzeću ako jednostavno radite za nekoga drugog došlo je vreme da razmislite o nekoj vrsti poslovnog partnerstva, saradnje sa osobom koju na neki način već poznajete. Svako udruživanje u tom smislu može doneto određeni pomak, napredak na vašem poslovnom planu. Sunce koje vlada vašim poljem karijere nalazi se upravo u 11. kući, kući gde se nalazi i planeta komunikacije kao i planeta koja vlada vašom 7. kućom partnerstva. Pokretanje sopstvenog biznisa u periodu do 22. septembra poprimiće povoljne planetarne energije što je dobra garancija za uspeh u narednom periodu. Idealno bi bilo kada bi saradnju ostvarili sa osobom koju već duže vreme poznajete, koja je vaš prijatelj. Veoma je važno naglasiti i boravak Jupitera u vašem polju finansija kao i činjenicu da će isti tu ostai još oko dva meseca, zbog čega, koliko god je moguće, treba da iskoristite njegov pozitivni uticaj. Povoljan period je pred vama kako za poslovni uspeh tako i za sve vrste finansijskih transakcija.\nBračni problemi ili nesuglasice u vezi, kroz iskrenu i kvalitetnu komunikaciju tokom prvih 14 dana septembra mogu biti uspešno rešeni i prevaziđeni. Ako vam je stalo do odnosa u kome se nalazite, ozbiljno poradite na tome. Slobodne škorpije moraju obratiti pažnju na to sa kim stupaju u komunikaciju pa i emotivne odnose jer postoji opasnost da vas jedna osoba, posebno sredinom i krajem meseca iskoristi za neke svoje potrebe i da na taj način izostanu iskrena osećanja a kao posledica svega može uslediti vaše razočarenje. Za početak ozbiljne emotivne veze ipak sačekajte početak sledećeg mesečnog perioda.\nProverite krvni pritisak jer su oscilacije u ovom periodu veoma izvesne. Ovo se posebno odnosi na pripadnike ovog znaka koji već od ranije imaju probleme slične prirode. Budite obazrivi i koliko god je moguće izbegavajte stresne situacije.\nKoncentracija planeta na samom početku ovog meseca nalazi se u vašoj 10. kući horoskopa. Ove energije predstavljaju snažan podsticaj za poslovni uspeh. Možda je došlo vreme da konačno naplatite sve dosadašnje napore koje ste uložili.\nKao što ste sigurno i sami već dobro upoznati, Jupiter boravi u vašem znaku a njegova energija ponovo dolazi do izražaja nakon perioda njegovog retrogradnog kretanja. Uz kombinaciju sa ostalim planetama, posebno onim koje se nalaze u vašem polju karijere možete očekivati dobre poslovne mogućnosti. Ne samo da će biti prilika i dobrih okolnosti za napredak već konačno možete početi da ubirate plodove vašeg dosadašnjeg rada. Postizanje zavidnih rezultata ne bi smelo da utiče na vas da se povučete, već naprotiv, to treba da bude podsticaj da radite još više, posebno tokom ovog pa i sledećeg meseca. Najpovoljniji period kada su finansije u pitanju za vas nastupa od 20. septembra i ako je potrebno da uzmete neki kredit, pozajmicu, da izvršite bilo kakve novčane transakcije učinite to upravo od 20. pa do kraja septembra. Kada Venera tokom druge nedelje ovog meseca bude formirala nešto izazovniji aspekt sa Neptunom, budite nešto obazriviji sa svim poslovnim dokumentima kao i sa novčanim transakcijama.\nLjubavni aspekti za strelčeve biće naglašeni od 2. do 9. septembara i to sudeći po aspektima može biti jedini povoljan i značaja period tokom ovog meseca pa ako ste i dalje sami nemojte propustiti ovu priliku. Nova poznanstva, druženja mogu u jednom trenutnu probuditi emotivno interesovanje za jednu osobu koja se po svojoj prilici bavim javnim poslom ili se nalazi na nekoj od značajnih rukovodećih funkcija. Ova osoba ne samo da može ispuniti vaša emotivna očekivanja već postoje i sjajni izgledi da vam pomogne i da podršku i u poslovnom smislu.\nHrana može biti uzrok nekih zdravstvenih poteškoća posebno tokom prvih nekoliko dana ovog meseca. Zbog toga dobro proverite ispravnost hrana pre nego što je uzmete a ujedno budite umereni kako u hrani tako i u piću. Stomak je osetljiv i prijaće vam nešto lakša hrana bazirana na voću i povrću.\nPlanirate put u inostranstvo? Želite da ostvarite neki vid saradnje sa strancima? Planetarne energije su tokom ovog meseca odlučile da vam daju snažnu podršku.\nZa sve pripadnike zodijačkog znaka Jarca ovo može biti jedan kvalitetan i ispunjen mesečni period kada su poslovne aktivnosti u pitanju. Naglašeno je polje inostranstva koje je ovog puta povezano i sa ostalim poslovnim aspektima u vašem horoskopu. Sve vaše ambicije, aktivnosti u tom pravcu imaju sjajne izglede za uspeh. Veoma je važno da u tom pogledu iskoristite prve tri nedelje tekućeg meseca kada ćete zapravo i imati najveću podršku planetarnih energija. Posebno je naglašen i dobro aspektovan period od 7. do 18. septembra. Najbolje rezultate u finansijskom smislu možete ostvariti kroz privremeni, periodični rad u inostranstvu. Bilo bi idealno kada bi u navedenom periodu već počeli da radite ali ako to nije slučaj period je povoljan i za planiranje ili prikupljanje dokumentacije za tu vrstu poduhvata. Sve ove aktivnosti imaće svakako povoljan uticaj i na finansije a što ćete i sami osetiti već tokom meseci koji su pred vama. Od 3. do 11. septembra imaćete snažnu podršku od ljudi na rukovodećim funkcijama što znači da je to ujedno i najpovoljniji period da obavite potrebne razgovore u smislu zaposlenja bilo da je isto vezano za vašu matičnu državu ili inostranstvo.\nZanimljiva je vaša trenutna pozicija iz razloga što se poslovni aspekti vezani za inostranstvo prepliću i sa vašim ljubavnim aspektima. Kako je moguće i realno ostvarenje na poslovnom planu kroz inostranstvo tako je moguće i emotivno ostvarenje sa osobom koja potiče iz inostranstva, živi u drugoj zemlji, ili je trenutno za vas potpuni stranac. Ako ste u braku neće biti značajnijih promena ali imajte u vidu da je potrebno da malo više vremena posvetite svom partneru i samoj porodici.\nTokom ovog mesečnog perioda neće biti značajnih teških i izazovnih aspekata koji mogu negativno uticati na vaše zdravlje. Malo vise pažnje posvetite sebi tokom prve nedelje septembra, biće tu dosta poslovnih aktivnosti pa i stresa što se može odraziti kako na vaše psihičko tako i fizičko zdravstveno stanje.\nTokom mesečnog perioda koji je pred vama očekujte pojačane strasti. Zbog toga možete bit skloni da napravite neku grešku u emotivnom smislu zbog čega se u nekom budućem trenutku možete kajati.\nVaši poslovni aspekti u septembru nisu posebno obećavajući ali isto tako neće biti ni većih poteškoća zbog koji bi mogli da zapadnete u poslovne probleme. Više ćete biti suočeni sa starim problemima. Veoma je važno da nastavite sa trenutnim poslovnim aktivnostima, da radite na već započetim projektima a za promene i neki značajniji napredak ipak sačekate neko buduće vreme. Sve može ići nekim svojim redovnim tokom do samog kraja meseca kada će vas tokom poslednje nedelje septembra sustići neki problemi koje iz samo vama znanih razloga neprestano odlažete. Sada više neće biti mnogo prostora za odlaganje, niti za bežanje od problema već se sa istim morate suočiti. Sve ovo može biti još više naglašeno ako imate neka otvorena finansijska pitanja posebno ako imate dugovanja. Pokušajte do kraja meseca da nađete način i rešite ovaj problem kako bi na taj način stvorili mnogo povoljnije energija za naredni period kada su posao i finansije u pitanju. Ako ste trenutno bez posla postoje izgledi da krenete sa radom sredinom meseca ali to će za sada biti samo privremeno, bez stalnog poslovnog angažmana.\nZbog naglašenog 8. polja i vaše strasti će biti posebno naglašene. To neće predstavljati veliki problem za vas ako ste slobodni jer ćete se samo lako upuštati u razne neobavezne avanture koje i pored vaše želje teško mogu prerasti u nešto trajnije i ozbiljnije tokom ovog mesečnog perioda. Sa druge strane, ako ste u vezi, očekujte dosta izazova. I najmanji problem u vašem odnosu može vas naterati da se prepustite nekom od ljubavnih iskušenja a kada ovaj period prođe već krajem meseca možete biti suočeni sa osećanjem krivice i kajanja. Ako vam je zaista stalo do veze u kojoj se nalazite budite oprezni i promišljeni.\nSituacija na polju zdravlja takođe nije sjajna upravo zbog jake 8. kuće horoskopa. Svaki zdravstveni problem u ovom periodu shvatite ozbiljno, nemojte ga zanemarivati. Preventivne posete lekaru su takođe od velikog značaja tokom mesečnog perioda koji je pred vama.\nEmotivne veze u ovom periodu postaju jače i ako ste već duže u kvalitetnom i stabilnom emotivnom odnosu možda je krajnje vreme da razmislite i donesete oduku da vašu vezu konačno krunišete brakom. Poslovne prilike su takođe povoljne ako ste rođeni u zodijačkom znaku Riba.\nSunce se nalazi u znaku Device, vaša 7. kuća horoskopa, što vaše poslovne aktivnost sada dovodi do nekih kvalitetnih i korisnih poslovnih partnerstva. Očekujte dobru komunikaciju i plodne zajedničke ideje sa saradnicima i poslovnim partnerima. Takođe, ako radite sami ovo može biti dobra prilika da uz pomoć novog poslovnog partnera proširite svoje poslovne kapacitete. Idealan period za komunikaciju kao i sklapanje bilo kakvih poslovnih ugovora očekujte već od 3. do 11. septembra. Svaku ponudu u tom smislu dobro razmotrite i slobodno iznesite svoje zahteve i ideje jer one sada lako nailaze na prihvatanje i odobravanje. Ključno je da u tom smislu sve završite do 22. septembra do kada i traju ove izrazito povoljne energije. Takođe, ako ipak radite za neku kompaniju možete očekivati pomak što se tiče vašeg radnog statusa ili samih primanja. Najviše uspeha mogu očekivati ribe koje se bave javnim poslom, pravom kao i umetnošću.\nAspekti na polju ljubavi su vam takođe naklonjeni. Mnogo lepih pozitivnih trenutaka mogu očekivati ribe koje su već u emotivnoj vezi i sve to vas može podstaći da krenete da razmišljate o zajedničkoj budućnosti sa vašim partnerom. Za slobodne ribe značajan je period od 4. do 14. septembra kada postoje sjajni izgledi da konačno započnete emotivnu vezu sa osobom koja vam se dopada, sa kojom ste već duže vreme u kontaktu i ako se to ostvari upravo u navedenom periodu izgledi za uspeh te veze su i više nego dobri.\nOd 2. do 9. septembra mogući su manji kardio-vaskularni problemi i zato je odgovornost sa vaše strane u tom smislu od velikog značaja. Problemi su prolaznog karaktera ako odreagujete pravilno i na vreme.\nključne reči: mesecni horoskop mesecni horoskop septembar septembar 2019 mesecni horoskop septembar 2019 horoskop\nAstro pregled za jun 2018 - koji znak ocekuje srećan period a koji neizvesnost?\nProblem, neizvesnost, toliko pitanja! Ima li odgovora? Horarna Astrologija\nIzgubljeni u ovom svetu? Pronađite svoj put - Karmička astrologija\nŠta boravak Jupitera u Vagi donosi svakom znaku Zodijaka? Ko će pronaći novu ljubav a ko poslovno ostvarenje? Da li Jupiter svima donosi sreću?\nKakvu sudbinu nam donosi sledeća 2017. godina? Šta nam brojevi poručuju?\nMesečni horoskop za Jun 2016\nVODOLIJA – opšte karakteristike\nVodolija i Strelac u ljubavi\nPozicija njegovog Meseca određuje kakve devojke voli!\nJarac u partnerskom odnosu sa Bikom\nAstro roditeljstvo: Ovnovi su strogi, Blizanci ne dosađuju svojoj deci, Rakovi dragoceni savetodavci\nKarakteristike zene u horoskopskom znaku - Ovan !\nSve o Vagi, odanoj boginji ljupkosti i pravednosti\nMuskarci da li znate da vas horoskop otkriva kakvi ste u ljubavi?\nKo je vaš idealan par za ljubav, a ko za druženje ?\nOvan je spontan i strastven, za blizance nista nije tabu\nA šta ste vi u indijskom horoskopu? Da li ste čovek velikog srca ili ste možda kralj humora?\nKako se slaže Vaga s prijateljima u svim znakovima


Prvi Srbin doktor prava, plemić i filantrop: Ko je bio Sava Tekelija?\n1. jula 2021. - 07:28\nPrvi Srbin, doktor prava, osnivač “Tekelanijuma”, predsednik Matice srpske, dobrotvor, plemić, trgovac, pravnik, filantrop i ktitor – sve to bio je Sava Tekelija.\nRođen je 28. avgusta 1761. u Aradu, gde je i išao u srpsku osnovnu školu. Gimnaziju je učio u Budimu, studirao prava u Pešti, a diplomirao je 1785, da bi samo posle godinu dana doktorirao i postao prvi Doktor juris, “ne samo ot Srbalja nego i ot Madžara”, koji nisu bili profesori univerziteta.\nKarijeru je počeo u državnoj upravi 1790. kao vicenotar Čanadske županije, a vremenom je postao sekretar Ugarske dvorske kancelarije.\nIpak, nije video mogućnost za dalji uspon i uticaj na državne poslove, pa je 1798. podneo ostavku na državnu službu i 1802. napušta politički život.\nZatim se povukao u Arad, na svoja imanja, gde počinje više da se interesuje za sudbinu srpskog naroda, a posebno kada je u Srbiji buknuo ustanak protiv turske vlasti 1804. godine.\nSa Dositejem Obradovićem se dopisivao i poznavao, pa je kao njegov pristalica rano došao do zaključka da je obrazovanje glavni zamajac pokretanja srpskog naroda ka boljoj budućnosti, te je upravo zato, pre osnivanja svoje zadužbine davao znatne svote novca za školovanje srpske omladine i podizanje inteligencije u svom narodu.\nU istoriji je ostalo zabeležno da je bio protiv Vukove jezičke reforme i tvrdokorno je zastupao slavenosrpski jezik u nauci i književnosti.\nBio je pristalica ideje prosvećenog apsolutizma i “njen poslednji predstavnik i pobornik među Srbima”.\nSa 77 godina izabran je za doživotnog predsednika Matice srpske. Tada je sve svoje snage usmerio u korist te institucije i za opštenarodno dobro, pa je tako i poklonio svoju ličnu biblioteku Matici srpskoj.\nZadužbina – za siromašne, ali najbolje srpske đake\nSava je 1838. osnovao svoju zadužbinu “Tekelijanum” u Pešti, sa ciljem da se u njoj školuju siromašni i najbolji srpski đaci i studenti. Upravo, za zadužbina mu je obezbedila trajno i istaknuto mesto u galeriji svetih likova srpske prošlosti.\nŠtampariju za Maticu srpsku nabavio je u poznim godinama, kada je pokrenuo izdavanje knjiga i potpomogao mnoge poduhvate ove kulturne institucije.\nCelokupnu imovinu, odnosno imanje, kuće i 150.000 forinti, pred sam kraj života, zaveštao je upravo Matici.\nPreminuo je iznenada 21. septembra 1842. u Pešti, a sahranjen je u crkvi sv. Petra i Pavla u Aradu, u svetinju koju je izgradio njegov pradeda Jovan odmah po dolasku u to mesto.\nTekelije su bili upravnici ove crkve sve dok im se nije ugasila muška loza 1844. godine.\nNjegovi memoarski spisi “Opisanije života” (izd. Prosveta, Beograd 1966) i “Dnevnik Save Tekelije” sačuvani su u rukopisima i štampani u integralnom obliku tek u naše vreme.\nIme Save Tekelije danas nose ulice u Beogradu, Novom Sadu, Zrenjaninu, Kikindi, Kanjiži i selu Sanad.\nPrethodni tekstJakovo će biti priključeno na auto-put “Miloš Veliki”\nSledeći tekstBesplatni programi za osnovce i srednjoškolce tokom letnjeg raspusta


Neophodno zahtevati da se javni servis ne finansira iz budžeta – Građani za medije\nNeophodno zahtevati da se javni servis ne finansira iz budžeta\nDok god javni servis zavisi od budžeta, u postojećim političkim okolnostima, nemoguće je očekivati da ispuni ulogu koju mu zakon propisuje. To zahteva jednu kampanju da se osvesti javnost da je zaista neophodno tražiti da se javni servis ne finansira iz budžeta, rekla je Maja Divac na okruglom stolu „Pomeri RTV: Modeli građanske kontrole javnih medijskih servisa“\nNa okruglom stolu su predstavljene preporuke za građansku kontrolu dva javna servisa u Srbiji.\nDa postoji dobra volja i da svako radi u duhu zakona, koje imamo, medijska slika bi bila pristojna, izjavila je autorka analize „Modeli građanske kontrole javnih medijskih servisa“ Maja Divac na okruglom stolu u organizaciji Slavko Ćuruvija fondacija.\nDivac je predočila da je u zakonu jasno navedeno da su javni servisi, pored obaveze da informišu u javnom interesu, dužni da stvore uslove kako bi građani i njihove oraganizacije mogli da utiču na programske sadržaje, na uredničke odluke i kontrolišu njihov rad.\nStvar je u tome što se zakon ne poštuje, rekla je ona.\nŠto se tiče finansiranja, dok god se dominantno finansira iz budžeta ili zavisi od budžeta, u postojećim političkim okolnostima, nemoguće je da javni servis ispuni ulogu koju mu zakon propisuje i to zahteva jednu kampanju da se osvesti javnost da je zaista neophodno tražiti da se javni servis ne finansira iz budžeta, rekla je Divac.\nPrva od predloženih 10 preporuka, koje će Pokret „Podrži RTV“ uobličiti, objaviti i uputiti javnim servisima i donosiocima odluka, je da se stvori efikasan Programski savet.\nDivac je napomenula da je osnovna poruka svih dokumenata Saveta Evrope iz te oblasti da javni servis mora da tretira javnost kao partnere, a ne pasivne primaoce, odnosno svoju publiku da tretira kao građane, a ne potrošače.\nUlazimo u godinu u kojoj će se zaista raditi na Medijskoj strategiji i novim zakonima, što je prilika da se stvari poboljšaju, rekao je Kremer.\nOn je ukazao da Regulatorno telo za elektronske medije (REM) bira članove UO javnih servisa, a onda oni postavljaju članove Programsikih saveta RTS i RTV, pri tom izbor članova Saveta REM je krajnje sumnjiv i on većinom radi u krnjem sastavu.\nAnonimna mržnja – Mehanizmi zaštite od govora mržnje na internetu 22/12/2018


Ponedeljak , 2019-08-05 | 11:28:56\nAmerički predsednik Donald Tramp izjavio je posle dva oružana napada na gradjane u kojima je poginulo 29 ljudi, da mržnji nema mesta u SAD i ocenio da su napadi posledica "problema mentalne bolesti".\n"To treba da prestane. Traje godinama. Već smo dosta učinili, a možda treba još", dodao je američki predsednik.\n"Sam predsednik promoviše rasizam i nadmoć belaca", navela je na Tviteru senatorska Elizabet Voren, jedan od favorita za stranačke izbore demokrata za predsedničke izbore.\n"Nadmoć belaca, kao i svi drugi oblici terorizma, predstavljaju zlo koje treba uništiti", odgovorila je predsednikova ćerka Ivanka Tramp.\nAmerički predsednik nije upotrebio taj izraz, već je kao uzrok napada naveo "mentalnu bolest" napadača.


Vojvodina republika, kako to (ne)moguće zvuči | Autonomija\nVojvodina republika, kako to (ne)moguće zvuči\nIako među političkim akterima provojvođanske orijentacije postoje brojne razlike, koje su u prethodnim godinam…\nIako među političkim akterima provojvođanske orijentacije postoje brojne razlike, koje su u prethodnim godinama rezultirale i raspadom, najpre Koalicije “Vojvodina”, a potom i Vojvođanskog bloka, moglo bi se reći da je trenutno većinski stav među tim snagama da je potrebno menjati taktiku političkog delovanja u pravcu promene ustavnog položaja Pokrajine. Još uvek, međutim, nije izgledno da li bi taj pravac mogao biti na tragu koncepta federalizacije, koji zagovara jedan od vojvođanskih lidera Živan Berisavljević. Tek, taj odgovor vojvođanske stranke najverovatnije će pokušati da pronađu na novoj “svevojvođanskoj konvenciji”, na kojoj će ključna tema, izgleda, biti to da li će autonomisti prerasti u federaliste.\nZa trenutno najjuticajnu pokrajinsku stranku, Ligu socijaldemokrata Vojvodine, ideje o stvaranju federalističkog pokreta u Vojvodini nisu strane. Naprotiv, u Ligi u takvim najvama prepoznaju obnavljanje njihovog programa od pre desetak godina koji se temeljio na ideji Vojvodine republike. Tako je funkcioner LSV-a Aleksandar Kravić u izjavi našem listu podsetio na to da je “još pre osam-devet godina LSV ukazivao na to da je jedino rešenje za probleme Srbije u federalizaciji, navodeći da je u tadašnjim okolnostima taj koncept podrazumevao formiranje federalne države između Vojvodine, Beograda, centralne Srbije, Kosova i Crne Gore”.\n– Međutim, to nije prihvaćeno, a videli smo kakvi su u međuvremenu bili rezultati centralističke politike Beograda. A trenutno ponovno pozivanje na model federalizacije Srbije zapravo je na neki način obnavljanje te naše ideje. To jeste jedno od mogućih rešenja, ali ipak u dosta drugačijim okolnostima u odnosu na period kad smo mi to predlagali – ocenio je Kravić.\nGovoreći o mogućnosti novog okupljanja provojvođanskih partija na toj ideji, on je kazao da LSV takve aktivnosti pozdravlja, ali da nije izvesno da će i sam u njima aktivno učestvovati, zbog toga što, kako je naveo, slični projekti do sada nisu bili uspešni. Kravić je podsetio i da je Liga više puta bila jedan od inicijatora okupljanja vojvođanskih stranaka, ali da se pokazalo da su “različita viđenja načina sprovođenja određenih ideja postala prepreka koja do kraja nije uspela da bude premoštena”.\nMiroslav Ilić iz Centra za liberalne studije Vojvodine smatra, pak, da je okupljanje vojvođanskih snaga neophodno pošto je novim, “nametnutim” Ustavom Srbije, “Vojvodina ponovo stavljena u podređeni položaj”.\n– Taj ustav očigledno nema kapacitet da reši probleme Srbije danas, među kojima su i Kosovo, ali i položaj Vojvodine. Zato Vojvodina mora da kaže kako vidi rešavanje tih problema u narednom periodu – istakao je Ilić za “Dnevnik”, dodajući da u tom kontekstu i koncept federalizacije Srbije može biti jedan od modela o kojem bi se raspravljalo. – Mora se shvatiti da Vojvodina, kao i Srbija, ima pravo na deo suvereniteta novonastale države Srbije, a to njeno pravo je apsolutno poništeno važećim ustavnim rešenjima kojima je naša pokrajina stavljena u kolonijalni položaj u odnosu na centralnu vlast u Beogradu. A dokle god se ne uspostavi taj novi odnos između centralne Srbije i Vojvodine, dotle će trajati i ustavna kriza!\nI predsednik Vojvođanskog kluba Đorđe Subotić kaže da vojvođansko ustavno pitanje nije rešeno. On je podsetio na to da je još na Londonskoj konferenciji o bivšoj Jugoslaviji iz 1992. godine utvrđeno da građanima Vojvodine i Kosova treba vratiti ustavna i građanska prava. Subotić, međutim, smatra da novim Ustavom Srbije građanima Vojvodine ta prava nisu vraćena.\n– Vojvođani su na prošlogodišnjem ustavnom referendumu eksplicitno rekli “ne” tom Ustavu. I očigledno je da nešto treba menjati u taktici u borbi za bolji ustavni položaj APV. Dosadašnja bitka s autonomističkim konceptom nije dala željene rezultate. Znači da nam je potrebna jedinstvena vojvođanska ustavna akcija na poboljšanju tog položaja – ocenio je Subotić, napominjući da su posle ustavnog referenduma i osamostaljenja Srbije nastupili “novi istorijski uslovi” u kojima, kako je rekao, treba utvrditi i “novi i sadržajniji koncept položaja Vojvodine u državi Srbiji, koji bi Pokrajini obezbedio ravnopravan položaj s ostatkom Srbije”.\nJedinica s dva miliona stanovnika\nMiroslav Ilić smatra da autonomistički koncept ne mora nužno da preraste u federalistički. Međutim, dodao je, taj bi sled ipak bio “najlogičniji”. Po njemu, jedno od mogućih rešenja je ono po kojem bi se u Srbiji formirale federalne jedinice s približno oko dva miliona stanovnika, među kojima je naveo Vojvodinu i grad Beograd, te “ostale delove Srbije, o čemu bi se izjasnili građani”.


Iz Kine bi, početkom augusta, trebalo stići pola miliona vakcina u FBiH! - RTV VISOKO\nNaslovnica Izdvojeno Iz Kine bi, početkom augusta, trebalo stići pola miliona vakcina u FBiH!\nIz Kine bi, početkom augusta, trebalo stići pola miliona vakcina u FBiH!\nAmbasador Kine Ji Ping danas je potvrdio da će 500.000 doza vakcina, koje je Vlada Federacije BiH naručila od kineskog proizvođača Sinopharm, biti isporučene početkom mjeseca augusta.\nJi Ping je održao sastanak sa predsjednikom Stranke demokratske akcije (SDA) Bakirom Izetbegovićem.\nPrethodni članakRaspored i satnica nastupa bh. olimpijaca\nNaredni članakRukomet: Berin Keso i Adnan Jamaković na okupljanju juniorske reprezentacije BiH


Agrobanka najavila dokapitalizaciju u 2012. godini - Bizlife.rs\nAgrobanka najavila dokapitalizaciju u 2012. godini\n21:38 Beograd, 21/12/2011\nPredsednik Izvršnog odbora Agrobanke, Dušan Antonić, izjavio je danas da ta banka u idućoj godini planira „ozbiljnu dokapitalizaciju“, vrednu između 50 i 100 mil EUR.\nOn je agenciji Beta rekao da bi ta dokapitalizacija mogla biti obavljena polovinom 2012. godine i dodao da Agrobanka ima preliminarnu saglasnost države, koja je najveći pojedinačni vlasnik, da se dokapitalizuje.\n– Hteli bismo da Agrobanku podignemo na viši nivo, imajući u vidu značaj agrara i sve veće potrebe tog sektora za kreditiranjem – rekao je Antonić.\nPrema podacima objavljenim na sajtu Narodne banke Srbije (www.nbs.rs), ukupna bilansna aktiva poljoprivredne banke Agrobanka je 78,6 milijardi dinara. Država Srbija trenutno je najveći pojedinacni akcionar Agrobanke sa učešćem od 20,07%, zatim sledi Hypo kastodi sa 6,92%.\nAntonić je naveo da bi „možda i do Nove godine“ mogla biti emitovana emisija akcija u korist države, kojom će država Srbija povećati vlasničko učešće u toj banci na 25%.\n– Za emitovanje akcija za državu čekamo potpisivanje ugovora sa ministrom finansija, nakon čega se ide u proceduru izdavanja – rekao je on.\nPrema odluci Skupštine Agrobanke iz novembra, konverzija duga državi će biti urađena emitavanjem 49.318 običnih akcija u vrednosti od 493,2 miliona dinara, čime će ta banka trajno regulisati obaveze prema Vladi Srbije.\nAntonić je naveo da Agrobanka najviše zajmova plasira u agraru, agroindustriji i prometu poljoprivednih proizvoda i istakao da će i dalje nastaviti da podržava realni sektor i favorizuje proizvodnju i izvoz. On je rekao da je procenat nenaplativih potraživanja u toj banci između 20 i 25% i dodao da se zbog globalne ekonomske krize više oseća nedostatak dugoročnih izvora finasiranja i novca za obrt.\nČlan Izvršnog odbora Agrobanke, Branislav Pešić, podsetio je da je ta banka u prvih devet meseci ove godine imala gubitak od 2,2 milijarde dinara, navodeće da su ove godine pogoršani rezultati, pre svega zbog orijentisanosti prema realnom sektoru.\n– Mislim da ove godine nećemo ostvariti pozitivan rezultat upravo zbog lošeg stanja privrede, koju je pogodio drugi talas krize – rekao je on.\nPešić je dodao da će poslovni rezultati u ovoj godini zavisiti od mogućnosti refinansiranja najvećih dužnika.\nnarodna banka srbije dokapitalizacija Agrobanka Srbija


U subotu humanitarni koncert “Sloge” | Palelive.com\nPočetna Regija Istočno Sarajevo U subotu humanitarni koncert “Sloge”\nU subotu humanitarni koncert “Sloge”\nISTOČNO SARAJEVO – Srpsko pjevačko društvo “Sloga” organizuje u subotu, 26. aprila, u Istočnom Sarajevu humanitarni koncert pod nazivom “Da vaskrsne dobro u nama”, čiji će posjetioci moći da dobrovoljnim novčanim prilozima pomognu liječenje Alekse Ducana, oboljelog od Daunovog sindroma i Nikoline Brestovac, koja boluje od cerebralne paralize.\nNa koncertu će nastupiti Hor “Sloga” pod dirigentskom palicom Stefana Mojsilovića, Dječiji hor kojim će dirigovati Đorđe Jovančić, te djeca iz Istočnog Novog Sarajeva, Sarajeva, sa Pala i iz Rogatice.\nUlaz na koncert je besplatan, ali sveštenstvo Srpske pravoslavne crkve iz Sarajeva i Istočnog Sarajeva poziva sve dobronamjerne ljude da u dane proslave Hristovog vaskrsenja, u skladu sa mogućnostima, podrže ovu humanitarnu akciju i novčanim prilozima pomognu liječenje dvoje mladih ljudi.\nKoncert će biti održan u sali Centra za kulturu Istočno Novo Sarajevo sa početkom u 19.00 časova.\nHor “Sloga” će u nedjelju, 27. aprila, održati cjelovečernji koncert u hramu Svetog Vasilija Ostroškog na Dobrinji, u Istočnoj Ilidži, sa početkom u 19.00 časova.\nPrethodni članakDeficit u budžetu za prošlu godinu 1.258.597 KM\nNaredni članakU teškim uslovima nivo proizvodnje povećan za 60 odsto


Kecmanović: Predsjedništvo će zahvaljujući Dodiku biti mnogo efikasnije | vijesti.in.rs\nKecmanović: Predsjedništvo će zahvaljujući Dodiku biti mnogo efikasnije\n9 Oct 2018 - 11:32\nUniverzitetski profesor Nenad Kecmanović ocijenio je da će budući saziv Predsjedništva BiH funkcionisati mnogo efikasnije zahvaljujući srpskom članu Miloradu Dodiku.\nNapominjući da novoizabrani članovi Predsjedništva BiH uvijek počinju sa pričom da će se boriti za zajedničke interese BiH, a poslije tu priču ne potvrđuju već se bore za svoje interese, Kecmanović je ocijenio da će Dodik odmah nastupiti drugačije.\n“Mislim da će Dodik, što je i inače njegov manir, demistifikovati, ogoliti te odnose dotle da će se vrlo jasno utvrditi već u samom startu da ono oko čega mogu da se saglase i zajednički rade, na tome će raditi, takvih pitanja i tema sigurno ima, a da će se odgađati ili skidati sa dnevnog reda ono oko čega nema sporazuma”, rekao je on za RTS.\nPrema Kecmanovićevim riječima, to će biti model koji funkcioniše i u Belgiji, gdje su Flamanci i Valonci mnogo odvojeniji međusobno nego što su to narodi u BiH.\n“Međutim, ta država funkcioniše, a sistem odlučivanja je takav da oni upravo tako rade - ono o čemu se slažu rade, a ono o čemu ne, odgađaju”, dodao je Kecmanović.\nOn je naveo da postoji mogućnost da u nekoj vrsti trgovine dođe do međusobnih popuštanja.\n“Mislim i da će on /Dodik/ insistirati na tome da se vrate Dejtonske nadležnosti Predsjedništvu BiH u odnosu na Savjet ministara, koji sada ima mnogo veće nadležnosti”, rekao je on.\nU BiH juče su održani opšti izbori.


U Beogradu, uz poruku da Putin nije Rusija, protest protiv agresije na Ukrajinu\nBeta 12. juna 2022. 13:40\nNeformalna grupa „Rusi, Ukrajinci, Belorusi i Srbi zajedno protiv rata“ danas je u centru Beogradu organizovala protestnu akciju „Rusi protiv rata – Dan nezavisnosti od putinizma i diktature Kremlja“.\nSa skupa ispred hotela „Moskva“, na kome su gradjani nosili ukrajinske, srpske i beloruske zastave i transparente kojima se traži prekid agresije Rusije na Ukrajinu, poručeno je da Rusija nije zvanična Moskva i njen predsednik Vladimir Putin.\nOkupljeni su skandirali „Slava Ukrajini“ i „Putin nije Rusija“ i zatražili oslobadjanje političkih zatvorenika u Rusiji.\nPredstavnik te neformalne grupe Peter Nikitin je rekao da je vlast u Rusiji uzurpirala slobodu medija, čitavu ekonomiju, izbore na svim nivoima i pokrenula „krvavi bartoubilački rat protiv Ukrajine“.\nPrema njegovim rečima, okupljeni oštro osudjuju taj rat i žale za desetinama hiljadama stradalih i za onima koji su morali da napuste domove.\nRekao je da je danas nacionalni praznik Rusije, 12 jun, te izrazio želju da taj dan bude iduće godine obeležen u Rusiji, ali bez Putina.\nNa skupu je govorilo i više gradjana, koji su rekli da su napustili Rusiju u kojoj je zabranjena sloboda okupljanja i govora, gde se ljudi hapse.


Banjaluka se "sređuje" za jesen: Krajišku ljepoticu uskoro će krasiti tri nove aleje | BL Portal\n26. Oktobra 2020. 10:26\nJesenja sadnja mladih sadnica pod nazivom “1000 sadnica za ljepšu Banjaluku”, u okviru koje će grad dobiti tri nove aleje, počeće tokom ove sedmice.\nNačelnik Odjeljenja za komunalne poslove Petar Bilčar ističe da će ovogodišnja jesenja akcija započeti sadnjom drvoreda posvećenih maturantima na lokaciji novoizgrađene “paralele” Lauš-Paprikovac i “Aleje zahvalnosti medicinskim radnicima”, koja će biti formirana na zelenoj površini kod Univerzitetsko-kliničkog centra Republike Srpske.\n“Osim ovih aktivnosti, na više lokacija u gradu sadićemo nove sadnice u saradnji sa građanima i zajednicama etažnih vlasnika. Na ovaj način želimo da ojačamo svijest o tome da je zelenilo naše zajedničko i da ga kao takvo treba i da čuvamo”, rekao je Bilčar.\nTags: Aleje, Banjaluka, Jesen\nU Banjaluci rođeno 6 beba, djevojčice ponovo brojnije\n5. Decembra 2021. 8:12


Društvo Autor:Milena Ilić Mirković02. jul. 202107:15\nIako je osnovno obrazovanje po zakonu obavezno i, zvanično, besplatno, roditelji će za komplete knjiga neophodnih za nastavu morati da izdvoje između 6.400 i 17.200 dinara.\nTeško se mogu naći dve osnovne škole u Srbiji koje imaju iste spiskove udžbenika makar za jedan, a kamoli za sve razrede, jer predmetni nastavnici i učitelji sami biraju, odlučujući se, na primer, za jedan od 15 odobrenih bukvara. S obzirom na to da nisu sve škole još uvek objavile koje knjige će učenici koristiti u narednoj školskoj godini, napravili smo analizu cena koje su za tekuću godinu predvidele OŠ „Desanka Maksimović“ iz Čokota kod Niša, OŠ „Branko Radičević“ iz Beograda i OŠ „Dositej Obradović“ iz Novog Sada.\nZa prvi razred četvrtina minimalca\nZbirne cene kompleta pokazuju da će pred polazak deteta u prvi razred roditelji morati da izdvoje najmanje četvrtinu minimalca – po spisku škole u Beogradu oko 6.900 dinara, škole iz Čokota 7.650 dinara, a po spisku za školu iz Novog Sada čak 7.900. Ova suma se neznatno razlikuje za naredna tri razreda i u proseku iznosi oko 7.900 dinara.\nNajjeftiniji komplet udžbenika za osnovce nalazi se na spisku OŠ „Branko Radičević“ za treći razred i košta 6.370 dinara, dok su kompleti po izboru druge dve škole za isti razred 7.980 i 8.240 dinara. Na razliku u ceni delom utiče to što je u ovoj beogradskoj školi izbor sveden na izdanja „Eduke“, ali i to što ne sadrži udžbenik za engleski jezik, za koji je neophodno izdvojiti najmanje 700 dinara. Škola u Čokotu je birala „Novi logos“, dok su Novosađani napravili kombinaciju udžbenika „Novog logosa“, „Eduke“ i „Kreativnog centra“.\nKada su u pitanju niži razredi, najveću cenu ima komplet za drugi razred OŠ „Desanka Maksimović“ od 8.760 dinara, koji sadrži tri izdanja za srpski jezik (čitanka, radna sveska, gramatika), udžbenik namenjen savladavanju latinice, komplet iz matematike i „Sveta oko nas“, udžbenike iz muzičke i likovne kulture i engleskog jezika. Da nemaju svi izdavači iste cene, vidi se na primeru baš ovog razreda, jer isti komplet za OŠ „Branko Radičević“, baziran na „Edukinim“ izdanjima, košta 900 dinara manje.\nIzborni predmeti prave dodatni namet\nKompleti za četvrti razred koštaju nešto više od 8.000 dinara, s tim što se u njima ne nalaze udžbenici za izborne predmete kao što su „Narodna tradicija“, „Od igre do računara“ i „Čuvari prirode“, za koje treba izdvojiti oko 500 dinara za svaki.\nRužić: Spremne izmene zakona o identitetskim udžbenicima\nKavčić: Štampani udžbenici za dva dinara po stranici\nSkoro 8.000 dinara za knjige četvrtaka\n29. apr. 2021 16\nDrastičan udar na budžet roditelja nastaje sa prelaskom u više razrede, kada učenici dobijaju mnoštvo novih predmeta za koje su im neophodni udžbenici, radne sveske, ali i dodatni materijali, poput onih za predmet „Tehnika i tehnologija“ koji u osmom razredu koštaju i po 1.200 dinara.\nOsim „Novog logosa“, „Kleta“ i „Eduke“, koji su najzastupljeniji u nižim razredima, predmetni nastavnici biraju izdanja koja nude „Vulkan“, „Freska“, „Zavod za udžbenike“, BIGZ, „Gerundijum“, ali i izdavači koji su specijalizovani samo za pojedine predmete kao što je „M&G dakta“, čiji je fokus na tehničkom i informatičkom obrazovanju, i „Saznanje“, koje u ponudi ima samo udžbenike za fiziku.\nProsečna cena kompleta za više razrede, kod škola koje smo upoređivali, iznosi oko 15.800 dinara. Najnižu cenu, od 13.960 dinara, ima komplet za peti razred OŠ „Dositej Obradović“ iz Novog Sada, zahvaljući tome što ne uključuje atlase za istoriju i geografiju koji zajedno koštaju oko 2.300 dinara. Najveću cenu od 17.240 dinara ima komplet za osmi razred po izboru škole „Desanka Maksimović“, dok se na primeru OŠ „Dositej Obradović“ vidi da se nastava za taj razred može pratiti i ako se izdvoji 1.000 dinara manje. Ovaj spisak, međutim, nije konačan, jer roditelji osmaka najčešće moraju da potroše dodatna sredstva na pripremne materijale za polaganje male mature.\ncena udžbenikakomplet udžbenika


Oporavak Gorenja: Povećan broj porudžbina, jun prvi profitabilni mesec u 2020. | SEEbiz.eu\nOporavak Gorenja: Povećan broj porudžbina, jun prvi profitabilni mesec u 2020.\nObjavljeno: 15.07.2020 / 17:32\nBEOGRAD - U poslednjih nekoliko nedelja povećan je broj porudžbina koje je kompanija Hisense Gorenje dobila za avgust, septembar i oktobar. Veći broj porudžbina dobra je vest za kompaniju i njene zaposlene, kao i rezultat brojnih blagovremenih mera koje je rukovodstvo preduzelo kako bi ojačalo poslovanje, prilagodilo se situaciji izazvanoj pandemijom koronavirusa i poboljšalo poslovne rezultate.\nSve ove mere su rezultirale pozitivnim preokretom, jer je jun bio prvi profitabilni mesec u ovoj godini.\nFabrika u Valjevu, kao centar za proizvodnju rashladne tehnike Hisense Gorenja za Evropu, beleži rast broja porudžbina u ovim mesecima. Ova fabrika je početkom marta počela sa proizvodnjom nove generacije frižidera, koju odlikuje savremena tehnologija upakovana u moderan dizajn, za kojima vlada veliko interesovanje naročito sa područja zemalja EU – Češke, Francuske, Danske, Nemačke, a među deset najvećih kupaca našla se i Rusija.\nIpak, zbog ekonomskih posledica pandemije i drugog talasa virusa Covid-19, polugodišnji poslovni rezultat ostao je negativan, a tržišni uslovi neizvesni i nestabilni. Ni kompanija ni šire poslovno okruženje se nikada nisu suočili sa tako nepredvidivim i brzo promenljivim okolnostima, čije se trajanje ne može predvideti. Zbog toga kompanija mora nastaviti sa sprovođenjem svih mera za jačanje poslovanja i dalje brzo reagovanje na promene u poslovnom okruženju.\nMenadžment Hisense Gorenje je u poslednja dva meseca bio fokusiran na povećanje prodaje, ubrzanje online prodaje i e-trgovine, kao i na menjanje poslovnih modela, smanjivanje troškova i povećanje efikasnosti proizvodnje.\nSve ove operativne promene su od suštinskog značaja za dugoročni opstanak kompanije i očuvanje radnih mesta u trenutnim nepredvidivim i potpuno novim okolnostima prouzrokovanim pandemijom koronavirusa, a sa kojima se globalna ekonomija suočava. Kompanija je odlučna da zadrži pozitivan trend i u narednim mesecima nastavljajući da se fokusira na kupce, proizvode i ukupnu odličnost u radu.\nTagovi: Gorenje, Hisense Gorenje, Hisense Europe, Hisense


Svijetu trebaju ekonomski eksperti: Američki univerzitet u Bosni i Hercegovini ih obrazuje - Radio Bet\nSvijetu trebaju ekonomski eksperti: Američki univerzitet u Bosni i Hercegovini ih obrazuje\nUrednik | 10. Juna 2019.\nZbog sve bržeg razvoja privrede, raste i potreba za stručnjacima iz oblasti ekonomije koji će brendirati kompanije, učiniti ih prepoznatljivim, donositi važne finansijske odluke i upravljati rizicima, Američki univerzitet u Bosni i Hercegovini (AUBiH) u svoju ponudu uvrstio je unikatne obrazovne programe. Koliko su ti programi uspješni govori i podatak da AUBiH diplomanti obavljaju važne poslovne zadatke u vodećim bankama i finansijskim institucijama kao što su Svjetska banka, Evropska banka za obnovu i razvoj, UniCredit, Deutsche Bank i druge.\nProgrami AUBiH-a zasnovani su na novim konceptima obrazovanja u oblasti ekonomije, finansija, poslovanja, upravljanja, prodaje i marketinga. Diplome AUBiH-a akreditovane su u Bosni i Hercegovini, EU, SAD-u i priznate u Turskoj, a procenat zapošljavanja diplomanata je više od 70 posto odmah nakon završetka fakulteta.\nU okviru dodiplomskog studija nude se dva programa – Međunarodna prodaja i marketing i Međunarodne finansije. Dodiplomski studij Međunarodne prodaje i marketinga objedinjuje prodaju i marketing, a studenti koji ga završe imaju mogućnost da rade u oblastima marketinga, odnosa sa javnošću, prodaje, brendiranja, oglašavanja, upravljanja marketinškim projektima kao i u vladinim i nevladinim organizacijama, te domaćim, regionalnim i stranim firmama i korporacijama.\nDodiplomski studij Međunarodnih finansija priprema studente za finansijsko poslovanje kako u domaćoj, tako i inostranoj ekonomiji, pružajući im temelj za razumijevanje finansijskog i poslovnog prava, finansijskog upravljanja i upravljanja rizikom, zatim troškovnog i upravljačkog računovodstva, ekonomije, investicija i marketinga globalne perspektive. Aktivnosti vezane za međunarodni finansijski sektor, posebno međunarodne finansije, skoro svakodnevno se povećavaju i javlja se potreba za ekspertima u oblasti pružanja navedenih usluga koji posjeduju znanja i vještine iz mnogih srodnih oblasti, timskog rada i sposobnosti da rade u multikulturalnom okruženju. Dodiplomski studij međunarodnih finansija zasigurno je odgovor na sve ove zahtjeve.\nPored mogućnosti zapošljavanja u bankama, osiguravajućim društvima, međunarodnim kompanijama, agencijama u javnom sektoru, te marketinškim kompanijama i medijskim i istraživačkim institutima, studenti koji završe ovaj program imaju i mogućnost zapošljavanja u kompanijama orijentisanim ka izvozu, međunarodnim organizacijama, državnim institucijama i sl.\nUvjerite se u mogućnosti koje vam Američki univerzitet u Bosni i Hercegovini nudi. Ne dvoumite se, budite odvažni i krenite na putovanje koje će ispuniti vaše životne i profesionalne ciljeve!\nViše informacija potražite na internet stranici Američkog univerziteta u Bosni i Hercegovni: www.aubih.edu ili putem besplatnog info telefona: 080 020 137 zakažite sastanak na kojem ćete dobiti više informacija o studijskom programu za koji ste zainteresovani.


Početna Srpsko-američki odnosi Održana završna konferencija „Beogradskog modela američkog Senata“\nZavršna konferencija „Beogradskog modela američkog Senata“ uspešno je održana 15. i 16. maja putem Zum platforme. Preko 40 učesnika imalo je priliku da prisustvuje predavanjima eminentnih učesnika koji su govorili na teme američke spoljne politike, položaja srpske dijaspore u SAD, srpsko-američkih odnosa, ali i da debatuje o prednostima i manama gornjeg doma Kongresa.\nPrvog dana konferencije (15. maja) održana su dva predavanja. Konferenciju je otvorio savetnik za medije, kulturu i obrazovanje Ambasade Sjedinjenih Američkih Država u Beogradu Timoti Stendart, koji je poželeo dobrodošlicu učesnicima. On je istakao da je jedna od pozitivnih stvari onlajn konferencija ta što istoj mogu da prisustvuju i studenti iz različitih gradova. Napomenuo je da mu je i drago što su mladi ljudi zainteresovani za američki politički sistem i njegovo funkcionisanje.\nPrvo predavanje pod nazivom „Studiranje u SAD i kako do stipendija“ održale su Sandra Davidović, gostujući istraživač i predavač na Hariman institutu za studije Rusije, Evroazije i Istočne Evrope Univerziteta Kolumbija u Njujorku, i Anica Petrović, studentkinja master studija na Univerzitetu Fordam u Njujorku, na smeru mediji i strateške komunikacije.\nDavidovićeva je tokom konferencije govorila o visokom obrazovanju u SAD i istakla da postoje brojne stipendije koje su na raspolaganju srpskim studentima. Petrovićeva je (kao uostalom i Sandra Davidović) Fulbrajtova stipendistkinja, te je na konferenciji predočila kako se najbolje pripremiti i prijaviti za Fulbrajt stipendiju. Objasnila je kako izgleda kompletna procedura i, govoreći iz ličnog iskustva, uputila je učesnike na detalje na koje bi svaki student trebalo da obrati pažnju prilikom apliciranja. Takođe, opisala je i kako je izgledalo njeno studiranje u Americi tokom pandemije koronavirusa.\nNakon toga, profesor na Univerzitetu Klemson Džefri Pik održao je predavanje pod nazivom „Uloga i značaj Senata u političkom sistemu SAD“. Profesor Pik je predsedavajući Odeljenja za političke nauke na Univerzitetu Klemson u Južnoj Karolini na kome od 2011. godine predaje na predmetima Kongres SAD, Uvod u američku vladu i Spoljna politika SAD.\nPrisutni su imali priliku da čuju nešto više o funkcionisanju američkog Senata, o tome kako se on razlikuje od Predstavničkog doma i koje su njegove uloge. Ovim predavanjem profesor je uveo učesnike u osnove funkcionsanja Senata, a oni koji su želeli da saznaju više o ovoj temi imali su priliku da, kao i posle svakog predavanja, postave pitanja.\nNakon ovog predavanja usledila je debata na temu „Američki Senat – prednosti i mane gornjeg doma Kongresa“. Učesnici su imali priliku da odgovaraju na pitanja moderatora, ali i da, iznoseći svoje stavove na postavljena pitanja, pokrenu i druge relevantne teme i podstaknu ostale da se uključe u diskusiju. Debata je otvorena pitanjem o pravičnosti i jednakoj zastupljenosti svake savezne države u Senatu, bez obzira na njenu veličinu.\nTakođe, učesnici su problematizovali i sam način izbora senatora i razmatrali da li bi možda bilo primerenije da je zadržan način izbora koji je postojao pre donošenja 17. amandmana. Diskusija je tekla i u smeru razmatranja potrebe za uvođenjem rodnih i rasnih kvota, kako bi se omogućila veća zastupljenost žena i manjina u američkom zakonodavnom telu. Nakon toga, razmatran je i predlog da Distrikt Kolumbija dobije status savezne države i svoje predstavnike u Senatu. Na kraju, bilo je reči i o institutu filibastera, njegovoj ulozi u parlamentarnom životu SAD, kao i najavama njegove reforme.\nDrugog dana konferencije (16. maj), koji je bio posvećen temi srpsko-američkih odnosa, održana su dva panela. Na prvom panelu pod nazivom „Srpsko-američki odnosi u 21. veku – izazovi i perspektive“ učesnici su imali prliku da čuju šefa Predstavništva Republike Srpske u SAD Obrada Kesića, dopisnika RTS-a iz Čikaga Aleksandra Žigića, kao i bivšu direktorku Kancelarije za saradnju s dijasporom i Srbima u regionu pri Vladi Republike Srbije dr Slavku Drašković.\nNa ovom panelu, kojim je moderirao Radomir Jovanović, učesnici su se dotakli svih aktuelnih tema u srpsko-američkim bilateralnim odnosima i razmotrili sve probleme i izazove koji se javljaju u istim. Zatim je bilo više reči o stanju u američkim medijima, politici aktuelne administracije predsednika Džozefa Bajdena, unutrašnjoj društvenoj krizi u SAD, ali je poseban akcenat stavljen i na stanje i položaj srpskog naroda, odnosno srpskih iseljenika u Sjedinjenim Državama, kao i na odnos matice (Srbije) i njene dijaspore.\nGospodin Kesić i gospodin Žigić pokušali su da osvetle sve probleme koji se javljaju u odnosima Srbije sa njenim građanima van njenih granica, predlože rešenja za unapređenje tog odnosa, dok je gospođa Drašković u svom video obraćanju (s obzirom da je zbog privatnih i zdravstvenih problema bila onemogućena da učestvuje direktno) pokušala da se osvrne na borbu srpske dijaspore za Srbiju tokom burnih devedesetih godina proteklog veka i početkom 21. veka, počecima srpskog lobiranja u Vašingtonu, a takođe je, kao predstavnica Fondacije (Zadužbine) Studenica iz San Rafaela, koja već više od 25 godina stipendira najbolje srpske studente, dala i svoje mišljenje o tome kako poboljšati saradnju matice i dijaspore, kao i konkretne predloge koji bi u tom pravcu trebalo da se preduzmu.\nPoslednja panel diskusija bila je na temu „Nova američka administracija – šta SAD, a šta svet može da očekuje od Džozefa Bajdena“, na kojoj su učestvovali docent Fakulteta političkih nauka Milan Krstić i novinar Denis Kolundžija. Panel je otvoren kratkim izlaganjem Krstića o tome ko je zapravo Džozef Bajden i kakva je bila njegova politička karijera pre nego što je postao predsednik. Nakon toga, razgovaralo se o izazovima koji očekuju novu američku administraciju, kao i rezultatima koja je ona već postigla u prvih 100 dana.\nPotom se prešlo na razgovor o spoljnoj politici gde su sagovornici pokušali da novu administraciju uporede sa prethodnom, ali i da ukažu na povratak na određene tekovine Obamine administracije. Sagovornici su nakon toga izneli svoja očekivanja kada je reč o budućim odnosima Amerike i Kine, odnosno Rusije, a potom i onoga što region Zapadnog Balkana može da očekuje od nove administracije. Na kraju, učesnici konferencije postavili su brojna zanimljiva pitanja koja su se ticala pozicije SAD prema Indiji, izraelsko-palestinskom sukobu, kao i epiloga najavljenog povlačenja američke vojske iz Avganistana.\nUsled pandemije koronavirusa završna konferencija projekta „Beogradski model američkog Senata“ održana je u onlajn formatu. Projekat je realizovan pod pokroviteljstvom Ambasade Sjedinjenih Američkih Država u Srbiji, a uz podršku Fakulteta političkih nauka Univerziteta u Beogradu i Centra za studije SAD. Pokrenut je u oktobru mesecu 2020. godine od strane Centra za međunarodnu javnu politiku. Glavni cilj projekta je učvršćivanje demokratskih vrednosti među mladim ljudima i njihovo upoznavanje sa značajem parlamentarizma.\nPrethodni članakZavršna konferencija projekta „Beogradski model američkog Senata“


Izložba Razvoj planete zemlje od nastanka do danas! - Kragujevac Plaza\nKragujevac Plaza centar u saradnji sa Prirodnjačkim centrom Srbije iz Svilajnca u periodu od 8. do 28. februara organizuje izložbu ,,Razvoj planete Zemlje od nastanka do danas”. Posetite nas i pogledajte kako se život na Zemlji razvijao do današnjice kakvu poznajemo, a svakog dana imaćete priliku da vas kroz samu izložbu provedu profesionalni vodiči koji će vam otkriti sve tajne nastanka sveta.\nNa nekoliko lokacija u centru očekuju vas zanimljive replike dinosaurusa kao što su Oviraptor, Velosiraptor, Deinonihus i drugi, koji su boravili na našoj planeti pre 65 miliona godina.\nDovedite vaše mališane i uživajte u interaktivnoj izložbi koju smo pripremili za njih! A dok oni uživaju u svim čarima izložbe, vi možete da se opustite uz najbolji šoping. Iskoristite poslednji talas zimskih sniženja i pronađite popuste vaših omiljenih brendova ili se okrepite u našem restoranskom delu!\nPodsećamo da je Kragujevac Plaza centar nosilac sertifikata Covid 19 Compliant dodeljenog od strane Safe shopping centers i da je u centru obavezno nošenje maski kao i držanje međusobne distance kako bi se obezbedila sigurnost svih posetilaca.\nKragujevac Plaza centar radi svakog dana od 10h do 20h, dok su IDEA supermarket, BENU apoteka, Lilly i DM drogerije otvorene u periodu od 9 do 21h.


O temeljnom ugovoru treba da se izjasni Vlada Crne Gore - Čivijaš radio\nO temeljnom ugovoru treba da se izjasni Vlada Crne Gore\nEpiskop budimljansko nikšićki i administrator Mitropolije crnogorsko promorske Joanikije rekao je da za sada raspolaže samo nacrtom temeljnog ugovora koji treba da potpišu Srpska pravoslavna crkva (SPC) i Vlada Crne Gore, te da o tom aktu sad treba da se izjasni Vlada te zemlje.\n„Ona treba da se izjasni, ima pravo da da neke primedbe, da nešto popravi, da nešto prihvati, i tu će se, nadam se, rukovoditi onim načelima koja su fiksirana u Ustavu i zakonima Crne Gore, posebno u Zakonu o slobodi veroispovesti. Dakle, to je sve još uvek u radnoj verziji“, rekao je Joanikije.\nPrema njegovim rečima, u ugovoru ne sme da bude ništa što je u nesaglasnosti sa Ustavom Crne Gore i sa njenim zakonodavnostvom.\nMi smo celo vreme govorili, i to smo posvedočili u našoj borbi za izmenu prvobitnog diskriminatornog zakona, da ne tražimo ništa više, ali i ništa manje nego što su dobile ostale istorijske vere u Crnoj Gori“, naglasio je on.\nMediji su objavili da je Ugovor, navodno još 11. aprila, predat premijeru Krivokapiću, nakon što je Sinod Srpske pravoslavne crkve izmenio prvobitnu verziju teksta koju je uradila Vlada Crne Gore. Crnogorska opozicija zahteva da javnost bude upoznata sa sadržajem dokumenta pre potpisivanja, sumnjajući da bi njime mogli biti ugroženi nacionalni i državni interesi. I partija URA, potpredsednika vlade Dritana Abazovića, zatražila je da taj dokument pre potpisivanja bude predstavljen javnosti. Prethodna Vlada Crne Gore bila je u ozbiljnom sukobu sa SPC zbog Zakona o slobodi veroispovesti koji je trebalo da reguliše imovinska pitanja verskih objekata.\nNezadovoljna Zakonom o slobodi veroispovesti, koji je Skupština Crne Gore usvojila krajem 2019, SPC je pokrenula višemesečne masovne protestne litije, koje je podržavala većina stranaka sadašnje vlasti. Nakon formiranja Vlade, nove vlasti su promenile sporni zakon.\nPrevious U Sloveniji 362 nova slučaja zaraze, još šest osoba preminulo\nNext SPC u Crnoj Gori proslavila Vaskrs, kršene sanitarne mere


Policajci poručili Budimliću: Ti jesi Muhamed, ali nisi "pegamber" – Visokoin.com\nPolicajci poručili Budimliću: Ti jesi Muhamed, ali nisi “pegamber”\n· 27. Aprila 2012. ·0\nViše od 200 policajaca Ministarstva unutarnjih poslova Kantona Sarajevo danas se okupilo na mirnom protestu pred zgradom Vlade KS-a da bi iskazali nezadovoljstvo i zatražili ostavku ministra Muhameda Budimlića.\nIako se ministar pojavio na ovom okupljanju, predstavnici Sindikata policije Kantona Sarajevo nisu mu dali priliku da se obrati prisutnima. Izviždan je, a na jednom od transparenata pisalo je “Ministre, ti jesi Muhamed, ali nisi pegamber”.\nPredsjednik Sindikata policije KS-a Nedžib Đozo kazao je da policija, između ostalog, zamjera ministru Budimliću to što nije prihvatio Sindikat kao jedinu legitimnu organizaciju za pregovore, zatim nabavku loše policijske opreme, usvajanje Pravilnika o unutrašnjoj organizaciji i sistematizaciji kantonalnog MUP-a te pokušaj usvajanja Zakona o policiji bez konsultovanja članova sindikata.\nPolicajci su, ovom prilikom, poručili da ne žele ministra koji radi stvari koje nisu u njegovoj nadležnosti i koji se ne pridržava propisa.\nObraćajući se skupu, u znak podrške policajcima, predsjednik Kantonalnog odbora Saveza samostalnih sindikata BiH Franjo Rener istaknuo je da trenutna situacija u kojoj se nalazi policija destabilizira Kanton Sarajevo, ali i cijelu Federaciju BiH.\nU izjavi novinarima, ministar Budimlić je istaknuo da neće dati ostavku, a da se policajci moraju sami upoznati o propisima, a ne da im ih neko “prenosi”.\nIstaknuo je da je i na današnjem skupu izneseno mnogo dezinformacija o njegovom radu i da je njegov dolazak, ustvari, bio znak podrške i znak spremnosti na razgovore.\nNakon mirnih protesta, koji su trajali oko 30 minuta, policajci su se vratili redovnim radnim aktivnostima.


DOK SE CEO SVET BORI SA KORONAVIRUSOM, Putin povukao neverovatan potez! KINEZI SVE OTKRILI\nRusija s pravom važi za jednog od najvećih kupaca zlata na svetu. Prema zvaničnim podacima, Moskva je početkom marta imala rezervu od 2.300 tona plemenitog metala, procenjenu na skoro 120 milijardi dolara.\nŠto se tiče deviznih rezervi, udeo zlata u njima je 21-22%, što je vrlo visok pokazatelj.\nMeđutim, pre neki dan, Centralna banka Ruske Federacije najavila je zaustavljanje kupovine plemenitih metala na domaćem tržištu od 1. aprila.\nKineski analitičar pokazuje dva razloga za donošenje takve odluke od strane ruskog rukovodstva.\nTrenutno je cena zlata dostigla veoma visok nivo. U vezi sa tim, stav Moskve da prekine sa ulaganjem u njega izgleda potpuno logičan.\nS druge strane, primećuje analitičar, količina ruskih zlatnih rezervi dostigla je izuzetan nivo da jednostavno nema potrebe povećavati je.\nIstovremeno, trenutne cene nafte ne dozvoljavaju Rusiji da troši novac na kupovinu dragocenog metala.\nZapadni stručnjaci takođe su skrenuli pažnju na “zlatni preokret” koji su učinile ruske vlasti, u okviru kojeg će početi da prodaju akumulirane rezerve na inostranom tržištu.\nTakođe se napominje da je Moskva odabrala idealan trenutak za to, pošto je pandemija koronavirusa značajno povećala popularnost plemenitih metala.\nAnalitičari međutim ukazuju na nešto skriveno, što upućuje na to da Rusija sprovodi hirurški precizno plan obaranja američke privrede, za početak, uništenjem vitalne američke privrede, izvlačenje nafte iz škriljaca.\nOvaj deo američke privrede, inače veoma važan, nije u stanju da se odupre ruskom napadu u šta se ne svojom voljom uplela i Saudijska Arabija, a što će rezultirati propašću i SAD i Arabije.\nSada analitičari podsećaju da je Rusija kupovala zlato čitave protekle decenije. Iz toga izvlače zaključak da je ovo rusko-kineski plan od pre više od decenije, jer se u isto vreme sa zlatnim rezervama spremala i Kina.\nPozadina svega je ne samo obaranje američke naftne industrije nego dolara kao krajnjeg cilja.\nDa je Amrika u mat poziciji svedoči i činjenica da ubrzano kupuje naftu od Rusije, što izaziva bes cele Evropske Unije kojoj su SAD zavele sankcije upravo zbog saradnje sa Rusijom.\nŠta više, Rusi venecuelansku naftu preprodaju Americi koja je primorana da ćuti, iz vrlo prostog razloga, američka nafta ima nedostatak da bi bila pogodna za preradu nedostaje joj venecuelanska nafta radi mešanja.\nStvar je jasna, Amerika nema resurse da se u isto vreme bori protiv dva giganta Rusije i Kine, a EU nema kapacitet za bilo šta, ni za vojni ni za ekonomski okršaj.\nEksperti znaju jednu stvar koju vam još nisu rekli, Evropska Unija čeka pobednika iz ovog rata da mu se pridruži.


Hrvatska: Plenković će sastaviti novu Vladu\nHrvatski predsednik Zoran Milanović u četvrtak je imenovao Andreja Plenkovića za mandatara nakon što mu je Plenković uručio potpise 76 novoizabranih parlamentarnih poslanika koji su ga podržali za sledećeg premijera.\nPlenković uživa podršku 66 poslanika iz njegove Hrvatske demokratske zajednice (HDZ) i osam predstavnika nacionalnih manjina, kao i poslanika Hrvatske narodne stranke (HNS) i poslanika Reformista.\nNa ceremoniji je Milanović ponudio Plenkoviću da se rukuju, ali je Plenković to odbio i odgovorio gestom “rukovanja laktom”. Mnogi smatraju da je to, zapravo, opis njihovog odnosa.\nNovi parlament sa 151 mestom biće inaugurisan 22. jula.\nPredsednik Milanović čestitao je Plenkoviću na pobedi njegove stranke na parlamentarnim izborima 5. jula i poželeo dobro zdravlje svim novoizabranim parlamentarnim poslanicima.\nNa ceremoniji je hrvatski predsednik poželio da poslanici u 10. sazivu Sabora budu “zdravi, snažni, veseli i prisustnu (na sednicama parlamenta).”\n“Nadam se da njihovo zdravlje neće biti ugroženo i da će moći normalno da funkcionišu, s obzirom na naša komplikovana vremena”, rekao je Milanović želeći i ekonomski oporavak 2021. godine.\nHINA je izvestila da je ceremonija imenovanja mandatara održana u Kancelariji predsednika.\nPlenković je takođe predstavio strukturu svog sledećeg kabineta koji će se sastojati od 16 ministarstava, četiri manje od sadašnje vlade.\nPlenković je rekao da će nova vlada imati četiri potpredsednika vlade: Davora Božinovića koji trenutno obavlja funkciju ministra unutrašnjih poslova, Zdravka Marića kao ministra finansija, kao i Tomo Medveda na mestu ministra za boračka pitanja i Borisa Miloševića, koji će biti predstavnik nacionalnih manjina u Vladi.\nPlenković je rekao da će imena nominovanih ministara biti objavljena naredne sedmice.\nObjasnio je da će se smanjivanje broja ministarstava postići spajanjem ministarskih odeljenja za pravosuđe i državnu upravu u jedno ministarstvo, dok će ministarstva građevine i državne imovine biti pripojena u jedan resor.\n„Spajaćemo ministarstva rada i socijalne politike, a ministarstvo kulture biće preimenovano u ministarstvo kulture i medija. Imaćemo ministarstvo turizma i sporta i ministarstvo ekonomije i održivog razvoja, koje će obuhvatiti odelenja za privredu, energetiku, klimatske promene i zaštitu životne sredine“, rekao je Plenković nakon što ga je hrvatski predsednik Zoran Milanović imenovao za mandatara.\nNovi kabinet će uključivati ministarstvo nauke i obrazovanja, ministarstvo unutrašnjih poslova, ministarstvo ratnih veterana, ministarstvo finansija, ministarstvo odbrane, ministarstvo poljoprivrede, kao i ministarstvo za saradnju sa EU i regionalnog razvoja, ministarstvo spoljnih i evropskih poslova, ministarstva zdravstva i ministarstva mora, saobraćaja i infrastrukture.


TEŠKA SAOBRAĆAJNA NESREĆA NA LIPI KOD BIHAĆA, DVIJE OSOBE TEŠKO POVRIJEĐENE - Cenzura.ba\nTEŠKA SAOBRAĆAJNA NESREĆA NA LIPI KOD BIHAĆA, DVIJE OSOBE TEŠKO POVRIJEĐENE\nruj 3, 2021 Saobraćajni udes\nJutros oko 10.00 h na putu Bihać – Bosanski Petrovac desila se teška saobraćajna nesreća u kojoj su učestvovali dostavno vozilo i automobil marke Golf\nPovrijeđene su dvije osobe. Kako doznajemo od dr. Irme Arifović, načelnice Centra urgentne medicine Kantonalne bolnice, 39-godišnji muškarac iz Bihaća zadobio je teške tjelesne povrede, operiran je, smješten u šok sobu i još uvijek je u životnoj opasnosti. Drugi povrijeđeni mukarac, 47-godišnji Bišćanin, se nalazi na Odjelu neurohirurgije i trenutno je van životne opasnosti.\nPortparol Uprave policije Adnan Beganović kaže da je do saobraćajne nesreće došlo zbog neprilagođene brzine kretanja. Nakzavršenog uviđaja kojem su prisustvovali kantonalni tužilac i vještak sabraćajne struke, slučaj će biti predan Kantonalnom tužilaštvu na dalje postupanje zbog sumnje da se radi o krivičnom djelu ugrožavanje sigurnosti saobraćaja.\nPRIPREMNI PERIOD – KOŠARKAŠKI KLUB BIHAĆ


RTS :: Suđenje "Folksvagenu", investitori traže devet milijardi odštete\nSvet Suđenje "Folksvagenu", investitori traže devet milijardi odštete\nponedeljak, 10. sep 2018, 19:30 -> 20:22\nSuđenje "Folksvagenu", investitori traže devet milijardi odštete\nU Nemačkoj je počelo suđenje automobilskom gigantu "Folksvagenu". Investitori traže više od devet milijardi evra nadoknade, zbog skandala u vezi sa emisijom štetnih gasova iz dizel-automobila. Skandal je obelodanjen tek kada je na američkom tržištu otkrivena prevara na testovima izduvnih gasova.\nSuđenja veka u Braunšvajgu trebalo bi da pokaže da li je rukovodstvo "Folksvagena" znalo za nameštanje podataka o izduvnim gasovima dizel-motora i pre izbijanja skandala.\nSkandal je izbio kada su američke regulatorne vlasti, u septembru 2015. objavile da "Folksvagenovi" dizel-motori emituju daleko više štetnih gasova od propisanog. Akcionari traže 9,2 milijarde evra odštete.\n"Folksvagen je, po zakonu, morao da o poverljivim informacijama obavesti investitore i tržište kapitala. Predstavljao se kao lider u novim tehnologijama dizel-motora. Još 2008. su znali da ne mogu da ispune tehnološke zahteve i umesto da to kažu, pribegli su prevari i obmanuli sve", kaže advokat akcionara Andreas Tilp.\n"U ovom procesu se radi o tome da li je 'Folksvagen' ispunio obaveze prema deoničarima i tržištu kapitala. Uvereni smo da jesmo", rekao je advokat "Folksvagena" Marks Pfiler.\nAfera "Dizelgejt", automobilskog giganta do sada je koštala 27,5 milijardi evra i izgubljeno mesto vodećeg prodavca.\n"'Folksvagen' je počinio smrtni greh, jer su prikrivali skandal. To je neprihvatljivo za kompanije koje su na berzi. Ovim suđenjem, Nemačka će biti 'amerikanizovana' u pogledu prava akcionara, jer će oni dobiti visoke nadoknade", ocenjuje analitičar Robert Halver.\n"Folksvagenova" prevara mogla bi da ugrozi i "Porše", koji je u njegovom sastavu, a protiv koga su akcionari pokrenuli postupak u Štutgartu.


Do 16. oktobra prijave za stimulativne otpremnine u RB Kolubara – GEM info\nDo 16. oktobra prijave za stimulativne otpremnine u RB Kolubara\n10/10/2018 Redakcija 0 Comments\nPrijave za sporazumni prestanak radnog odnosa u JP EPS podnose se odgovarajućim službama Ogranaka Kolubara do 16. oktobra. Sporazum o prestanku radnog odnosa sa zaposlenima koji ispunjavaju uslove i prijave se za prevremeni odlazak iz firme, zaključiće se do 30. decembra ove godine. Predstavnici sindikata Kolubare i JP EPS pozvali su sve zainteresovane da se prijave i istakli da je u skupštinskoj proceduri odluka o izmeni zakona o PIO fondu.\nU skladu sa ranije utvrđenim programom optimizacije broja zaposlenih u “Elektroprivredi Srbije”, Nadzorni odbor doneo je Odluku o isplati stimulativne naknade za sporazumni prestanak radnog odnosa. I ove godine predviđeno je šest kategorija zaposlenih koji imaju pravo na stimulativnu otpremninu. U zavisnosti od toga u kojoj grupi se nalaze, biće im isplaćena odgovarajuća naknada. U Ograncima EPS-a formirane su Grupe za podršku, koje će zainteresovanima davati detaljne informacije o uslovima prijavljivanja i postupku odlučivanja o podnetim prijavama.\nPrijave za sporazumni prestanak radnog odnosa podnose se odgovarajućim službama Ogranaka do 16. oktobra. Sporazum o prestanku radnog odnosa sa zaposlenima koji ispunjavaju uslove i prijave se za prevremeni odlazak iz firme, zaključiće se do 30. decembra ove godine.\nProgram je dogovoren sa Vladom Srbije pre dve godine, na zahtev Svetske banke, po rečima predsednika sindikata EPS-a Milana Đorđevića to je spas za zaposlene.\nU proceduri skupštine Srbije je i predlog odluke o izmeni zakona o PIO fondu koja će nakon usvajanja važiti retroaktivno. Predsednik sindikata JP EPS kaže da je ispunjen jedan zahtev sindikata.\nStimulativne otpremnine važiće i sledeće godine, međutim, sada nije poznato da li će uslovi biti isti, s obzirom na najavljene izmene Zakona o penzijskom i invalidskom osiguranju.\nŠeruj post "Do 16. oktobra prijave za stimulativne otpremnine u RB Kolubara"\n← Intenzivirano asfaltiranje lokalnih puteva u Lajkovcu\nUspešan početak sezone pozorišta „Bata Bulić“ iz Petrovca na Mlavi →


► SzS: Tražimo hitne mere za smanjenje zagađenja vazduha\n"Iako se gradovi u Srbiji, posebno Beograd, mesecima nalaze među najzagađenijim gradovima u svetu, ni gradske ni centralne vlasti nisu preduzele nikakve mere da se građani o tome obaveste, niti da se sprovedu mere za smanjenje zagađenja", navodi se u saopštenju SzS.\n"Da se utvrdi i javnost obavesti kako se troši 'zeleni dinar' koji zagađivači, ali i građani kroz ekološku taksu, plaćaju jer postoji sumnja da se ta sredstva koriste mimo zakona i nenamenski. Da se ispita da li je tačno da je većina mernih uređaja za merenje zagađenja vazduha, koji su u vlasništvu države, neispravna i da podaci koji se objavljuju o zagađenju dolaze sa uređaja koji ne pripadaju državi", dodaje se.\n15.01.2020, 14:19h NEZNAM Preporuči\nPa navikao nas je da se u sve razume i mi sad cekamo da nam da resenje za resenje problema sa zagadjenosti vazduha.Da li je i on cuo za ruski preciscivac vazduha,pa dan ga kupi umesto prve najvece povisice penzija i plata.\n15.01.2020, 11:30h eks Preporuči\nKvalitet vazduha je na nivou koji je zabeležen u zadnjih deset godina , ali nikada nije toliko bilo buke i panike kao sada. Eto prilike i povoda mrziteljima da i za to optužuju Vučića.\nMinistarstvo zaštite životne sredine Srbije saopštilo je danas da su za rešavanje problema zagađenja vazduha ključni gradovi i opštine, na šta ih obavezuje i Zakon o zaštiti vazduha koji...


Narodna stranka: Želja za brzom zaradom pogoršava epidemiološku situaciju - Ozonpress :: internet portal\nTag: korona, narodna, stranka\nNarodna stranka upozorila je danas da bi nebriga vlasti, kasno donošenje odluka, njihova neodgovarajuća primena i želja za brzom zaradom mogli da dovedu do pogoršanja epidemiološke situacije u Srbiji.\n– Beograd postaje tranzitno mesto za sve veći broj putnika iz država sa nepovoljnom epidemiološkom situacijom, koji mogu da uđu u neke države Evrope, Severne Amerike i Persijskog zaliva samo ako provedu određeno vreme u državama poput Srbije, gde je u situacija trenutno stabilna – navodi se u saopštenju Odbora Narodne strnanke za zdravstvo.\nU saopštenju se podseća da Srbija dozvoljava boravak na svojoj teritoriji svim strancima koji imaju negativan PCR ili antigenski test, a samo za državljane određenih zemalja i potvrdu o vakcinaciji ili preležanoj kovid infekciji.\n– Jasno je da nedostatak opreza i odgovarajućih mera može da dovede do značajnog porasta broja obolelih, imajući u vidu da je senzitivnost PCR testa, odnosno sposobnost da prepozna obolelog, oko 70 odsto, što znači da kod 30 testiranih ne daje tačnu sliku, kao i da je delta soj virusa korona iz Indije najzarazniji do sada, jer se za 60 odsto brže i lakše prenosi – navodi se u saopštenju.\nDodaje se da je ta situacija prepoznata u svetu, pa su u nekim državama mere za ulazak višestruko pooštrene – za putnike koji dolaze iz „crvene zone“, osim 14-dnevnog karantina i prethodnog PCR testa, neophodan je i trodnevni boravak u unapred rezervisanom hotelu, u toku kojeg se „još dva puta obavlja sadašnje PCR testiranje“.\n– Preuranjeno planiranje brojnih festivala u Srbiji, gde je uslov za ulazak negativan PCR ili antigenski test, u svetlu svega prethodno navedenog, takođe nosi značajne rizike – piše u saopštenju.\nOdbor Narodne stranke za zdravstvo zaključuje da je neophodno po hitnom postupku prilagoditi epidemiološke mere aktuelnoj situaciji jer se situacija menja iz dana u dan, a netransparentno donošenje i nedosledna primena odgovarajućih odluka stvaraju dodatnu konfuziju kako kod turista tako i kod nadležnih organa.\nNarodna stranka podseća da stručnjaci predviđaju da će delta soj virusa korona pokazati svoju punu snagu već pre jeseni.\n– Novo razbuktavanje epidemiološke situacije i posledična preopterećenost zdravstvenog osoblja i bolnica zbog kovida bi za rezultat ponovo imali smanjenje kapaciteta za lečenje hroničnih bolesnika koji ne boluju od kovida, a koji su već duže od godinu dana marginalizovani – zaključuje se u saopštenju.


Pasarele i regulacija saobraćaja (26/26): NSBuild Forum\nPasarele i regulacija saobraćaja\t24 dec 2021 10:01\t#501\nPasarele i regulacija saobraćaja\t09 feb 2022 12:42\t#502\nOsam lokacija u Novom Sadu dobija semafore, u tu svrhu iz gradske kase 60 miliona dinara\nUprava za građevinsko zemljište i investicije (UGZI) će u narednim mesecima, ako uspeju tenderi, platiti skoro 60 miliona dinara semaforizovanje pet i projektovanje za još tri raskrsnice.\nKako se 021.rs uverio, predviđeno je da tri semafora budu postavljena u Temerinskoj ulici i na Temerinskom putu na Vidovdanskom naselju, odnosno dva na Bulevaru patrijarha Pavla.\nPrvi koji je na spisku je semafor na raskrsnici u Temerinskoj, kod Najlon pijace, za koji je treći put raspisana javna nabavka.\nPredviđeno je da se urede pešačke i biciklističe staze i postavi semafor na uglu Temerinske, Ulice Jovana Andrejevića i Živojina Ćuluma na Vidovdanskom naselju, gde je trenutno samo pešački prelaz pred sam ulaz na Najlon pijacu.\nZa razliku od ranijeg tendera gde je procenjena vrednost radova bila 15,5 miliona dinara bez PDV-a, sada je UGZI procenio da im treba 17,1 milion dinara bez PDV-a. Inače, prethodni tenderi nisu uspeli jer su ponude zainteresovanih izvođača bile skuplje od procenjene vrednosti za oko milion dinara.\nTakođe, na ovom saobraćajnom pravcu na Vidovdanskom naselju će biti postavljeni i semafori na raskrsnici Temerinskog puta sa Dečanskom ulicom i Temerinskog puta sa Ulicom majke Jugovića.\nZa ove dve raskrsnice se po prvi put raspisuju tenderi kako bi s epronašao izvođač radova. Semafori se postavljaju zbog bezbednosti, jer su Temerinska ulica i Temerinski put državni put i jedna od gradskih magistrala. Procenjena vrednost radova na semaforizaciji oba prelaza je 17,7 miliona dinara bez PDV-om.\nNa Bulevaru patrijarha Pavla i njenim ukrštanjem sa Ilirskom i Senteleki Kornela, odnosno sa Ulicom Ilariona Ruvarca već postoje prelazi, ali nisu semaforizovani. Osim što će se postaviti svetlosna signalizacija, biće uređeni pešački i biciklistički prelazi i staze. Za ove radove iz budžeta grada bi trebalo da se izdvoji 22,8 miliona dianra bez PDV-a.\nUGZI je raspisao i tender za projekte semaforizacije raskrsnica Beogradski kej - Marka Miljanova i Beogradski kej - Episkopa Visariona. Planirano je da izrada projekta košta 1,2 miliona dinara bez PDV-a. Razlog za postavljanje semafora na ove dve raskrsnice je, kako se navodi, jer je Beogradski kej jedan od glavnih gradskih magistrala i zbog velike gustine saobraćaja i potrebe zaštite pešaka koji se kreću ka obali Dunava, potrebno je postaviti svetosnu signalizaciju.\nProjektuje se i semafor na raskrsnici ulica Temerinske i Tekelijine. U dokumentaciji, u koju je 021.rs imao uvid, navodi se da je razlog za postavljanje semafora taj što je Temerinska ulica državni put i jedna od gradskih magistrala, tako da je zbog gustine saobraćaja i potreba za bezbednijim skretanjem u Tekelijinu potrebno postaviti semafore. Procenjena vrednost ovog tendera je preko 916 hiljada dinara bez PDV-a.\nOvi na BPP trebaju k'o leba, nekad i po 2-3 minuta čekaš priliku da prođeš pravo/skreneš levo iz ovih bočnih ulica...\nPasarele i regulacija saobraćaja\t12 maj 2022 15:30\t#503\nIzgleda je počela semaforizacija raskrsnice BPP i Ilariona Ruvarca, od juče se kopa štogod po ćoškovima, nisam već par dana išao ka Ilirskoj/Senteleki Kornela pa ne znam da li su i na toj raskrsnici započeli radovi. Biće interesantno ako zbog radova zatvore ovaj krak Ilariona Ruvarca, jer Vršačka još nije otvorena, tj. radovi u njoj su još uvek u toku, pa ćemo do Futoškog puta voziti slalom po telepskim sokacima, ili varijanta "preko preče pored GSP-a najbliže"...\nPasarele i regulacija saobraćaja\tDanas 14:20\t#504\nMoram da pohvalim ekipu koja radi semaforizaciju rasksnice BPP i Ilariona Ruvarca, juče su zatvorili onu traku bliže novoj hitnoj, raskopali dokle su mogli, jutros je taj potez već prekriven asfaltom a zatvorena je bila traka uz razdelno ostrvo i lupali su asfalt, znači dok krenem kući mogu da očekujem i to da će biti gotovo i da će raditi traku u suprotnom smeru. Jeste juče oko 16 kad smo se vraćali kući tu bio haos jer je praktično samo jedna traka u smeru ka GSP bila ostavljena za saobraćaj, ali su ovo stvarno brzo završili i vratili u pređašnje stanje.


Nalazite se ovde: Mascus Srbija > Skladišna oprema > Viljuškari > Jelau\nOvde je kompletna lista polovnih Jelau viljuškari oglasa za prodaju na Mascusu. Jelau viljuškari oglasi se mogu sortirati po ceni, godini proizvodnje ili zemlji. Koristite levu navigaciju da biste suzili pretragu ili pročitajte više o Jelau viljuškari u odeljku Brendovi.\nJelau Modell-06Tip motora: Dizel, Maksimalni kapacitet dizanja: 6000\nJelau 2504Stub za podizanje: Duplex\nJelau 3504DMaksimalni kapacitet dizanja: 3500, Maksimalna visina podizanja: 350, Dužina viljuškara: 120, Visina pogona: 226, Mjenjač: Borg Warner, Motor: Perkins diesel 4 cyl.\nMascus pruza svojim korisnicima najbolju priliku za pretragu i pronalazak polovnih mašina u kategoriji Jelau viljuškari i druge opreme\nOvde je kompletna lista polovnih Jelau viljuškari za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Jelau viljuškari koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”. Izaberite brend, model, cenu i/ili lokaciju da vidite dostupne mašine u kategoriji Jelau viljuškari.


Novi Adobe Lightroom update briše fotografije korisnika | PC Press\nNovi Adobe Lightroom update briše fotografije korisnika\n21. avgust 2020. Branislav Bubanja\nNajnoviji update Adobe Lightroom-a za iOS izgleda da ima ozbiljan bag. Korisnici širom sveta prijavljuju da instalacija nove verzije aplikacije rezultuje brisanjem svih fotografija i podešavanja korisnika. Adobe je potvrdio grešku, ali je takođe naveo da se izgubljeni podaci ne mogu vratiti…\nPredstavnik Adobe-a, Rik Flor, javno se izvinio korisnicima u svom postu na Adobe-ovom forumu. On je tada objavio i da je Adobe odmah „izbacio“ novi update koji rešava taj problem, kako on ne bi uticao na nove korisnike. Međutim, oni koji su se suočili sa problemom, na žalost, moraće da se oproste od svojih fotografija i preseta, jer update ne omogućava oporavak tih podataka.\nU Florovom saopštenju razjašnjeno je i da greška pogađa samo mobilne korisnike Lightroom aplikacije koji nemaju Adobe cloud pretplatu, kao i korisnike sa fotografijama i presetima koji nisu bili sinhronizovani sa Adobe cloud-om u trenutku instalacije nove verzije. Takođe, navedeno je da je možda moguće da se neke fotografije „oporave“ kroz iPhone i iPad bekap sisteme.\nTagovi: Adobe, brisanje fotografija, greška, iOS, Lightroom, lightroom bug\n← Najveća kruzer kompanija žrtva ransomware napada\nRazer predstavio nove periferije za rad od kuće →


U vranjskom Zdravstvenom centru veliko interesovanje za vakcinaciju - Povezane vesti - Naslovi.net\nU vranjskom Zdravstvenom centru veliko interesovanje za vakcinaciju\nJug press 13.01.2021\nVRANJE Od 8. januara kada je u Vranju počela imunizacije zdravstvenih radnika protiv korona virusa utrošeno je 107 doza vakcina. Zbog povećanog ineresovanja zdravstvenih radnika za imunizaciju u Vranju pored već unapred planiranih 105 doza trebovano… »\nPP media 13.01.2021\nPrijepolje – Užički Zavod za javno zdravlje u sredu je isporučeno novih 370 doza Fajzerovih vakcina zdravstvenim ustanovama u Zlatiborskom okrugu. U prijepoljski Dom zdravlja stiglo je 100 doza, i nastavljena je vakcinacija zdravstvenih radnika prema… »\nGlas Zaječara 13.01.2021\nU Zdravstvenom centru Zaječar, danas je počela vakcinacija medicinskih radnika po protokolu Ministarstva zdravlja protiv virusa COVID – 19. Prema rečima dr Bojane Radojević, direktorke Doma zdravlja u Zaječaru do sada se prijavilo 170 radnika, od… »\nOD preko 500 doza koje su pristigle u Zavod za javno zdravlje, namenjene zdravstvenim radnicima, najveći broj vakcina primili su medicinari iz Preševa, zaposleni u Domu zdravlja. Kako je saopštio dr Driton Salihu, direktor Doma zdravlja, vakcine je u… »\nZC Vranje: Utrošene početne doze vakcina protiv kovida, trebovane dodatne količine\nOK radio 13.01.2021\nOd početka imunizacije zdravstvenih radnika protiv COVID-a 19, koja je započeta 8. januara, do sada je utrošeno 107 doza vakcina, saopšteno je iz Zdravstvenog centra (ZC) Vranje. Zbog povećanog ineresovanja zdravstvenih radnika za imunizaciju, pored… »\nOd početka imunizacije zdravstvenih radnika protiv COVID-a 19 (8. januara 2021. godine) do danas je utrošeno 107 doza vakcina, saopštavaju iz Zdravstvenog centra Vranje. „ Zbog povećanog ineresovanja zdravstvenih radnika za imunizaciju pored već… »\nČetiri medicinska tima određena za vakcinisanje građana\nKragujevački Dom zdravlja spreman je za masovnu vakcinaciju stanovništva protiv Kovida – 19 i za početak imunizacije biće određena četiri medicinska tima lekara i tehničara koji će građanima posle pregleda preporučiti koju od vakcina protiv… »


Podsticaj za poslovni iskorak - Challenge 2 Change\nNabavkom specijalne opreme za prženje sjemenki, mlinova, sušare za sjemenke i dijela opreme za pakovanje proizvoda firma „Flove“ d.o.o. iz Tomislavgrada pokrenula je proizvodnju proteinskog brašna iz tikve, šipurka, slanutka i badema. Ukupna investicija bila je oko 50.000 KM, a polovina tog iznosa finansirana je bespovratnim sredstvima Challenge fonda.\n„Dio sredstava utrošen je na edukaciju i usavršavanje zaposlenih o zdravoj prehrani i tehnologijama proizvodnje, a dio smo iskoristili za i koncipiranje samog proizvoda i marketinga. Zahvaljujući projektu proširili smo proizvodni portfolio i ušli u segment zdrave ishrane. Na taj način olakšali smo i unaprijedili proces proizvodnje, poboljšali kvalitet proizvoda i dobili kontinuitet u kvalitetu“, kažu u „Flove“.\nPandemija, koja je došla na samom kraju realizacije ovog projekta, donijela je određena ograničenja u radu ali su uprkos tome uspjeli zaposliti honorarne saradnike koje planiraju zadržati čim se za to stvore uslovi. Planirano je i proširenje osoblja u prodaji.\nZahvalni su Challenge to Change projektu na podršci zahvaljujući kojoj su stabilizovali svoje poslovanje.\n„Ovim projektom dat je podsticaj malim preduzećima da bez velikih kreditnih zaduženja uspiju napraviti korake u razvoju novih proizvoda i učvrste poslovanje. Osim podrške u stvaranju dodatne vrijednosti, razvoju novih proizvoda i nabavci opreme, nama je jednako bila značajna i podrška u edukaciji zaposlenih“, istakli su u ovoj kompaniji.\n„Flove“ je na tržištu prisutan već 9 godina i pioniri su u proizvodnji biljnih ulja, specijalnog brašna i zdrave hrane na ovim prostorima. Trenutno rade samo na tržištu BiH ali su planirali sa nekoliko proizvoda i izlazak na regionalna tržišta. Svake godine ostvaruju rast od 10-20% što je odličan rezultat.\n„Flove bučini“ ili tikvino ulje dobitnik je važnog internacionalnog priznanja za okus „International taste Award“ koje dodjeljuje International taste Institute iz Brisela.\nPotpisani ugovori sa korisnicima grantova iz 6. javnog poziva


Bogojavljensko plivanje na Dunavu za Časni Krst - www.lobi-info.rs\nGradska opština Zemun, Srpska pravoslavna crkvena opština Zemun i Svebor savez Beograda organizuju na Bogojavljenje, 19. januara, devetnaesto po redu plivanje za Časni krst na Dunavu.\nZa sve one koji žele da plivaju za Časni krst biće organizovani besplatni lekarski pregledi 18. januara (od 10 do 19 časova) i 19. januara (od 8 do 11.30 časova) u Osnovnoj školi „Lazar Savatić”. Svi plivači, koji ne mogu da budu mlađi od 18 i stariji od 60 godina, u obavezi su da organizatoru po prijavi dostave lekarsko uverenje.\nSvi zainteresovani za ovo viteško nadmetanje mogu se prijaviti za učešće u ponedeljak, 18. januara, od 8 do 15 časova u Gradskoj opštini Zemun, Kancelarija za mlade, treći sprat, kancelarija 86, i 19. januara (od 8 časova) u porti Nikolajevske crkve i u OŠ „Lazar Savatić”.\nSvetkovanje Bogojavljenja počinje u 9 časova liturgijom u Hramu Svetog oca Nikolaja (Njegoševa 45), nastavlja se litijom centralnim zemunskim ulicama do Zemunskog keja, kada tačno u podne počinje Bogojavljenska trka.\nUčesnik koji bude prvi doplivao do Časnog krsta, dobija zlatni krst, dar gročanskih zlatara, drveni krst, plašt i cvetni venac, a ostali učesnici dobiće prigodne poklone.\nKako je najavljeno, u nedelju 13. septembra biće održano tradicionalno


Potpisan Protokol o saradnji Ekonomskog fakulteta Univerziteta u Novom Sadu i MK Group | MK Group\nNovi Sad, 5. februar 2019. godine - Studenti treće i četvrte godine Ekonomskog fakulteta Univerziteta u Novom Sadu imaće priliku da pohađaju stručnu praksu iz oblasti informacionih tehnologija zahvaljujući potpisanom Protokolu o saradnji između Ekonomskog fakulteta Univerziteta u Novom Sadu i MK Group. Program stručne prakse, koji je u saradnji sa Ekonomskim fakultetom u Novom Sadu pokrenula članica MK Group, kompanija MK IT Business Solutions, realizovaće se u narednih pet godina i namenjen je studentima studijskog programa Poslovna informatika. Nakon završene prakse svi studenti dobiće sertifikat, dok će najboljim polaznicima kompanija MK IT Business Solutions ponuditi mogućnost dodatne plaćene tromesečne prakse. Nakon završene plaćene prakse, kompanija MK IT Business Solutions polaznicima koji uspešno savladaju osnove i istaknu se tokom prakse, ponudiće i mogućnost zaposlenja.\n"Drago nam je da MK Group prepoznaje značaj ulaganja u mlade, pre svega u sticanje praktičnih znanja i veština koje im kasnije mogu pomoći u razvoju dalje karijere. Ovo je još jedan pokazatelj da je moguće uspostaviti partnerstvo između obrazovnih institucija i privatnog sektora u pravcu povezivanja obrazovanja, nauke i privrede ali i primene najnovijih dostignuća u konkretnom poslovanju", izjavio je prof. dr Aleksandar Grubor, dekan Ekonomskog fakulteta Univerziteta u Novom Sadu.\n"MK Group pouzdan je partner i strateški posvećena društveno odgovornom poslovanju i unapređenju zajednice u kojoj posluje. Pokretanjem programa stručne prakse nastavljamo uspešnu saradnju koju godinama realizujemo sa Ekonomskim fakultetom Univerziteta u Novom Sadu u nameri da studentima omogućimo ne samo realna iskustva u oblastima u kojima se školuju, već i mogućnost zaposlenja i uvid u korporativnu kulturu i rad kompanije koja broji više od 7 000 zaposlenih", izjavio je Aleksandar Bijelić, direktor sektora za digitalizaciju i ravoj poslovanja MK Group i dodao da je u svetu digitalizacije, neophodno da mladi steknu što više praktičnih znanja o oblasti koja je zasigurno osnov budućeg poslovanja. Ova saradnja ukazuje na značaj primene informacionih tehnologija u poslovanju i otvara mogućnosti da pored studenata studijskog programa Poslovna informatika i studenti ostalih studijskih programa Ekonomskog fakulteta u Subotici dobiju priliku da kroz nastavu i praksu steknu veštine primene IT tehnologija u poslovanju i na takav način dođu do mogućnosti zaposlenja u MK Group.\nPrijava za program stručne prakse kreće u martu, a najbolji studenti u toku godine moći će da usavrše svoja znanja i veštine ne samo iz IT sektora, već i finansija, računovodstva i marketinga, u kojima će usavršavati znanja rada u SAP sistemima kroz rad sa mentorima sa dugogodišnjem iskustvom. Praksa će se realizovati na mesečnom ili dvomesečnom nivou u prostorijama kompanije MK IT Business Solutions u Novom Sadu. U okviru realizacije programa stručne prakse, MK Group obezbediće gostujuće predavače koji će studentima predstavljati korišćenje SAP modela kroz praktične primere u svakodnevnom radu.